title: Απόφαση 2012/97/ΚΕΠΠΑ του Συμβουλίου, της 17ης Φεβρουαρίου 2012 , που τροποποιεί την απόφαση 2011/101/ΚΕΠΠΑ για περιοριστικά μέτρα κατά της Ζιμπάμπουε

text:
               18.2.2012

               EL

               Επίσημη Εφημερίδα της Ευρωπαϊκής Ένωσης

               L 47/50

         ΑΠΌΦΑΣΗ 2012/97/ΚΕΠΠΑ ΤΟΥ ΣΥΜΒΟΥΛΊΟΥ
   της 17ης Φεβρουαρίου 2012
   που τροποποιεί την απόφαση 2011/101/ΚΕΠΠΑ για περιοριστικά μέτρα κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 15 Φεβρουαρίου 2011 το Συμβούλιο εξέδωσε την απόφαση 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε (1).

               (2)

               Με βάση την επανεξέταση της απόφασης 2011/101/ΚΕΠΠΑ, τα περιοριστικά μέτρα θα πρέπει να ανανεωθούν έως τις 20 Φεβρουαρίου 2013.

               (3)

               Ωστόσο, δεν δικαιολογείται πλέον η διατήρηση ορισμένων προσώπων και οντοτήτων στον κατάλογο προσώπων και οντοτήτων έναντι των οποίων εφαρμόζονται τα περιοριστικά μέτρα της απόφασης 2011/101/ΚΕΠΠΑ.

               (4)

               Για να διευκολυνθεί περαιτέρω ο διάλογος μεταξύ της ΕΕ και της κυβέρνησης της Ζιμπάμπουε, θα πρέπει να αρθεί η ταξιδιωτική απαγόρευση που έχει επιβληθεί στα δύο μέλη της ομάδας επανασύνδεσης της κυβέρνησης της Ζιμπάμπουε που περιλαμβάνονται στην απόφαση 2011/101/ΚΕΠΠΑ.

               (5)

               Οι πληροφορίες που αφορούν ορισμένα πρόσωπα και οντότητες που περιλαμβάνονται στον κατάλογο του παραρτήματος της απόφασης 2011/101/ΚΕΠΠΑ πρέπει να επικαιροποιηθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/101/ΚΕΠΠΑ του Συμβουλίου τροποποιείται ως εξής:

               1)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Η παρούσα απόφαση αρχίζει να ισχύει από την ημερομηνία της έκδοσής της.
               2.   Η παρούσα απόφαση εφαρμόζεται έως τις 20 Φεβρουαρίου 2013.
               3.   Τα μέτρα που αναφέρονται στο άρθρο 4 παράγραφος 1, εφόσον εφαρμόζονται σε πρόσωπα που περιλαμβάνονται σε κατάλογο του παραρτήματος II, αναστέλλονται έως τις 20 Φεβρουαρίου 2013.
               4.   Η παρούσα απόφαση επανεξετάζεται τακτικά και ανανεώνεται ή τροποποιείται, ανάλογα με την περίπτωση, εφόσον το Συμβούλιο κρίνει ότι δεν έχουν επιτευχθεί οι στόχοι της.».

               2)

               Το παράρτημα αντικαθίσταται από το κείμενο που παρατίθεται στο παράρτημα I της παρούσας απόφασης και ο όρος «παράρτημα» γίνεται «παράρτημα I» σε όλη την απόφαση 2011/101/ΚΕΠΠΑ.

               3)

               Το παράρτημα II της παρούσας απόφασης προστίθεται ως παράρτημα II στην απόφαση 2011/101/ΚΕΠΠΑ.

         Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 17 Φεβρουαρίου 2012.

            Για το Συμβούλιο

            Ο Πρόεδρος

         M. SAREEN

      (1)  ΕΕ L 42 της 16.2.2011, σ. 6.

      ΠΑΡΑΡΤΗΜΑ I

            «ΠΑΡΑΡΤΗΜΑ I

               ΚΑΤΑΛΟΓΟΣ ΤΩΝ ΠΡΟΣΩΠΩΝ ΚΑΙ ΟΝΤΟΤΉΤΩΝ ΠΟΥ ΑΝΑΦΕΡΟΝΤΑΙ ΣΤΑ ΑΡΘΡΑ 4 ΚΑΙ 5

            I.   Φυσικά πρόσωπα

                        Ονοματεπώνυμο (και τυχόν ψευδώνυμα)

                        Στοιχεία ταυτοποίησης

                        Λόγοι χαρακτηρισμού

                        1.

                        Μugabe, Robert Gabriel

                        Πρόεδρος, γενν. 21.2.1924·
                        αριθ. διαβ. AD001095.

                        Αρχηγός της κυβέρνησης, υπεύθυνος για δραστηριότητες που υπονομεύουν σοβαρά τη δημοκρατία, τον σεβασμό των ανθρώπινων δικαιωμάτων και το κράτος δικαίου.

                        2.

                        Abu Basutu, Titus Mehliswa Johna

                        Αντιπτέραρχος, Matebeleland South. γενν. 2.6.1956

                        Ανώτατος αξιωματικός, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών στην περιοχή Gwanda. Βοηθός του αντιπτέραρχου Perence Shiri (αριθ. 100 στον κατάλογο).

                        3.

                        Bonyongwe, Happyton Mabhuya

                        Γενικός διευθυντής της Κεντρικής Υπηρεσίας Πληροφοριών, γενν. 6.11.1960·
                        αριθ. διαβ. AD002214.
                        ΔΤ: 63-374707A13

                        Ανώτατη προσωπικότητα ασφαλείας με στενή σχέση με τη μερίδα του ZANU-PF (Zimbabwe African National Union – Patriotic Front) στην κυβέρνηση και σύμπραξη στη χάραξη ή υλοποίηση καταπιεστικής κρατικής πολιτικής. Κατηγορείται για απαγωγή, βασανισμό και δολοφονία ακτιβιστών του MDC τον Ιούνιο του 2008.

                        4.

                        Buka (ή άλλως Bhuka), Flora

                        Προεδρικό Γραφείο (πρώην υπουργός Ειδικών Υποθέσεων, υπεύθυνη για τα Προγράμματα Γαιών και Επανεγκατάστασης, πρώην υφυπουργός στο γραφείο του αντιπροέδρου και πρώην υφυπουργός για τη Μεταρρύθμιση της Εγγείου Ιδιοκτησίας στο Προεδρικό Γραφείο), γενν. 25.2.1968.

                        Υφυπουργός στο γραφείο του αντιπροέδρου Nkomo, υπεύθυνη για την οργάνωση βίας στην περιοχή Gokwe και στοχοποίηση της ηγεσίας του MDC το 2008.

                        5.

                        Bvudzijena, Wayne

                        Αστυνομικός υποδιοικητής, Εκπρόσωπος Τύπου της Αστυνομίας. γενν. 24.04.1958.
                        ΔΤ: 29-008792V71

                        Ανώτατο στέλεχος της Αστυνομίας. Εκπρόσωπος Τύπου της Αστυνομίας. Το 2008 κατηγόρησε το MDC για προσφορά ασύλου στα περιφερειακά και εθνικά γραφεία του MDC στους υπεύθυνους για εκλογική βία.

                        6.

                        Chapfika, David

                        Πρώην αναπληρωτής υπουργός Γεωργίας (πρώην αναπληρωτής υπουργός Οικονομικών), γενν. 7.4.1957.
                        Αριθ. διαβ.: ZL037165.
                        ΔΤ: 63-052161G48

                        Εθνικός πρόεδρος της επιτροπής εράνων του ZANU-PF, χρηματοδότησε πολιτοφυλακές το 2008 χορηγώντας στήριξη σε βάσεις πολιτοφυλακής στην περιοχή Hoyuyu του Mutoko.

                        7.

                        Charamba, George

                        Μόνιμος γραμματέας, Υπουργείο Τύπου και Πληροφοριών, γενν. 4.4.1963.
                        Αριθ. διαβ. AD002226·
                        Αριθ. διαβ. AD001255
                        ΔΤ: 07-003617B07.

                        Ανώτατος δημόσιος υπάλληλος με στενές σχέσεις με τη μερίδα του ZANU-PF στην κυβέρνηση.

                        8.

                        Chidarikire, Faber Edmund

                        Έπαρχος Δυτικού Mashonaland, πρώην δήμαρχος του Chinhoyi, γενν. 6.6.1946.
                        ΔΤ: 70-056539L70

                        Πρώην δήμαρχος ZANU-PF του Chinhoyi και έπαρχος. Δεσμοί με τη μερίδα του ZANU-PF στην κυβέρνηση.

                        9.

                        Chigudu, Tinaye Elisha Nzirasha

                        Πρώην έπαρχος: Manicaland.
                        Αριθ. διαβ. AD000013.
                        ΔΤ 63-022247R42.

                        Πρώην μόνιμος γραμματέας του Υπουργείου Ορυχείων και Ανάπτυξης των Εξορυκτικών Δραστηριοτήτων στη Ζιμπάμπουε και πρώην έπαρχος της Manicaland. Συνδέεται με τη μερίδα του ZANU-PF στην κυβέρνηση. Τον Ιούνιο του 2008 διέταξε την καταστολή υποστηρικτών του MDC.

                        10.

                        Chigwedere, Aeneas Soko

                        Έπαρχος: Ανατολικό Mashonaland, πρώην υπουργός, γενν. 25.11.1939.
                        ΔΤ 25-15430J80

                        Έπαρχος συνδεόμενος με την ομάδα της κυβέρνησης που ανήκει στο ZANU-PF.

                        11.

                        Chihota, Phineas

                        Αναπληρωτής υπουργός Βιομηχανίας και Διεθνούς Εμπορίου. Γενν. 23.11.1950.

                        Μέλος της μερίδας ZANU-PF της κυβέρνησης. Απείλησε υποστηρικτές του MDC με θάνατο και εμπλέκεται σε απαγωγές και βασανισμούς ατόμων τον Ιούνιο του 2008.

                        12.

                        Chihuri, Augustine

                        Αστυνομικός διοικητής, γενν. 10.3.1953
                        Αριθ. διαβ. AD000206.
                        ΔΤ 68-034196M68

                        Ανώτατος αστυνομικός και μέλος της Κοινής Επιχειρησιακής Διοίκησης, στενά συνδεδεμένος με τις πολιτικές καταστολής του ZANU-PF. Έχει ομολογήσει δημόσια ότι στηρίζει το ZANU-PF κατά παράβαση του νόμου για την αστυνομία. Τον Ιούνιο του 2009 διέταξε την αστυνομία να εγκαταλείψει όλες τις υποθέσεις φόνων που διαπράχθηκαν πριν από τις προεδρικές εκλογές του Ιουνίου 2008.

                        13.

                        Chinamasa, Patrick Anthony

                        Υπουργός Δικαιοσύνης, Νομικών και Κοινοβουλευτικών Θεμάτων, γενν. 25.1.1947.
                        ΔΤ 63-005591M42

                        Μέλος της μερίδας ZANU-PF της κυβέρνησης.

                        14.

                        Chindori-Chininga, Edward Takaruza

                        Πρώην υπουργός Ορυχείων και Ανάπτυξης των Εξορυκτικών Δραστηριοτήτων, γενν. 14.3.1955.
                        Αριθ. διαβ. AN388694.
                        ΔΤ 63-377216C71

                        Πρώην μέλος της κυβέρνησης με συνεχείς δεσμούς με τη μερίδα ZANU-PF της κυβέρνησης ως βουλευτής ZANU-PF. Διοικητής των βάσεων πολιτοφυλακής στο Guruve πριν από τις εκλογές του 2008.

                        15.

                        Chinotimba, Joseph

                        Αντιπρόεδρος της Εθνικής Ένωσης Απομάχων του Απελευθερωτικού Πολέμου της Ζιμπάμπουε, διοικητής πολιτοφυλακής του κόμματος ZANU-PF. Γενν. 06.06.1957.
                        ΔΤ 63-312672W11

                        Κατά τις εκλογές του 2008 ο Chinotimba ήταν αρχηγός της ομάδας που κατέστρεψε την οικία του Admore Chibutu. Μαζί με μέλη του στρατού και υποστηρικτές του ZANU-PF επιτέθηκαν στην οικία του Tongeyi Jeremiah τον Μάιο του 2008.

                        16.

                        Chipanga, Tongesai Shadreck

                        Πρώην αναπληρωτής υπουργός Εσωτερικών, γενν. 10.10.1940 ή 10.10.1946.

                        Πρώην μέλος της κυβέρνησης και πρώην διευθυντής της μυστικής αστυνομίας της Ζιμπάμπουε, συνδεόμενος με πολιτικές δολοφονίες.

                        17.

                        Chipwere, Augustine

                        Ταξίαρχος, πρώην συνταγματάρχης, Νότια Bindura

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών του 2008. Υπεύθυνος για πολιτικές ταραχές στην Bindura. Ανώτατος αξιωματικός του στρατού, προάχθηκε από τον πρόεδρο το 2011.

                        18.

                        Chiwenga, Constantine

                        Αρχηγός ενόπλων δυνάμεων της Ζιμπάμπουε, στρατηγός (πρώην αρχηγός του Στρατού, αντιστράτηγος), γενν. 25.8.1956.
                        Αριθ. Διαβ. AD000263.
                        ΔΤ 63-327568M80

                        Μέλος της Κοινής Επιχειρησιακής Διοίκησης με σύμπραξη στη χάραξη ή υλοποίηση καταπιεστικής κρατικής πολιτικής. Χρησιμοποίησε τον στρατό για καταλήψεις αγροκτημάτων. Κατά τις εκλογές του 2008 ήταν από τους κύριους αρχιτέκτονες της βίας κατά τον δεύτερο γύρο των προεδρικών εκλογών.

                        19.

                        Chombo, Ignatius Morgan Chininya

                        Υπουργός Τοπικής Αυτοδιοίκησης, Δημοσίων Έργων και Αστικής Ανάπτυξης, γενν. 1.8.1952.
                        Αριθ. διαβ. AD000500.
                        ΔΤ 70-086938D70

                        Μέλος ZANU-PF της κυβέρνησης και υπεύθυνος για την υπονόμευση του MDC στην αυτοδιοίκηση με περιορισμό της χρηματοδότησης και παρενόχληση.

                        20.

                        Dinha, Martin

                        Έπαρχος κεντρικού Mashonaland.

                        Έπαρχος συνδεόμενη με τη μερίδα της κυβέρνησης που ανήκει στο ZANU-PF. Συμμετείχε σε ταραχές αγροκτημάτων στο χωριό Rockwood το 2009.

                        21.

                        Goche, Nicholas Tasunungurwa

                        Υπουργός Μεταφορών, Επικοινωνιών και Ανάπτυξης των Υποδομών (πρώην υφυπουργός Εθνικής Ασφαλείας στο Προεδρικό Γραφείο), γενν. 1.8.1946.
                        ΔΤ 63-355978S68

                        Μέλος της κυβέρνησης ανήκον στο κόμμα ZANU-PF. Τον Ιούνιο του 2008 ανάγκασε όλες τις ΜΚΟ να παύσουν τις εργασίες τους και τη διανομή τροφίμων. Υπεύθυνος για τη βάση πολιτοφυλακής στη Shamva, έχει λάβει μέρος σε πράξεις βίας σε αυτή την περιοχή.

                        22.

                        Gono, Gideon

                        Διοικητής της Κεντρικής Τράπεζας της Ζιμπάμπουε, γενν. 29.11.1959.
                        Αριθ. διαβ. AD000854.
                        ΔΤ 58-001824K07

                        Δεσμοί με τη μερίδα του ZANU-PF στην κυβέρνηση και σύμπραξη στη χάραξη ή υλοποίηση καταπιεστικής κρατικής πολιτικής. Διοχέτευσε παράνομα κεφάλαια στο ZANU-PF το 2008.

                        23.

                        Gurira, Cephas T.

                        Ταξίαρχος, πρώην συνταγματάρχης, ένοπλες δυνάμεις της Ζιμπάμπουε.
                        ΔΤ 29-061056D29

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών του 2008. Υπεύθυνος για προτροπή σε βία στο Mhondoro.

                        24.

                        Gwekwerere, Stephen (ψευδώνυμο Steven)

                        Συνταγματάρχης, Chinhoyi.

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών. Μέλος ομάδας που επιτέθηκε σε άτομα στο Chinhoyi το 2008.

                        25.

                        Kachepa, Newton

                        Βουλευτής περιφέρειας βόρειου Mudzi.
                        ΔΤ 32-088209M48

                        Βουλευτής, εμπλεκόμενος στη δολοφονία του Peter Tom Butao στις 14 Απριλίου 2008 και του Kingswell Mateta τον Ιούλιο του 2008. Προκάλεσε τον βασανισμό πολλών υποστηρικτών του MDC στην περιφέρειά του.

                        26.

                        Karakadzai, Mike Tichafa

                        Αντιπτέραρχος, Μητροπολιτική Επαρχία Harare.
                        ΔΤ 63-632526N13

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών, πρωτοστάτης των απαγωγών και της βίας στη Harare το 2008.

                        27.

                        Kasukuwere, Saviour

                        Αναπληρωτής υπουργός για την Ανάπτυξη της Νεολαίας και την Προαγωγή της Συμμετοχής των Ιθαγενών στην Οικονομία και την Εξουσία και αναπληρωτής γραμματέας για Θέματα Νεολαίας του Πολιτικού Γραφείου του ZANU-PF, γενν. 23.10.1970.
                        ΔΤ 45-046113Q45

                        Μέλος της κυβέρνησης ανήκον στο κόμμα ZANU-PF. Οργάνωσε τους συμμετέχοντες στις βίαιες ταραχές στη Harare τον Φεβρουάριο του 2011.

                        28.

                        Kazangarare, Jawet

                        Σύμβουλος του ZANU-PF στο βόρειο Hurungwe και παλαίμαχος.
                        ΔΤ 38-102814B58.

                        Άμεσα εμπλεκόμενος στην κυβερνητική εκστρατεία εκφοβισμού πριν και κατά τη διάρκεια των εκλογών του 2008. Υπεύθυνος για την οργάνωση βίαιων διωγμών υποστηρικτών του MDC στο Hurungwe, μεταξύ άλλων βιασμών, δολοφονιών και καταστροφών οικιών, και ιδίως ενεχόμενος στη δολοφονία του Tapiwa Mubwanda, εκλογικού αντιπροσώπου του MDC στο βόρειο Hurungwe τον Μάιο του 2008.

                        29.

                        Khumalo, Sibangumuzi

                        Ταξίαρχος, Βόρειο Matebeleland. Γενν. 16.8.1954.
                        ΔΤ 08-448357W73

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών. Τον Φεβρουάριο του 2011 φέρεται ως μέρος της στρατηγικής βίας και εκφοβισμού αποστέλλοντας ανώτατους αξιωματικούς να συντονίσουν τις ενέργειες για να διατηρηθεί ο Mugabe στην εξουσία.

                        30.

                        Kunonga, Nolbert (άλλως Nobert)

                        Αυτοχειροτόνητος αγγλικανός επίσκοπος ΔΤ 63-293627V45

                        Λάβρος υποστηρικτής του καθεστώτος. Οι οπαδοί του είχαν τη στήριξη της αστυνομίας κατά τη διάπραξη πράξεων βίας κατά υποστηρικτών της Εκκλησίας το 2011.

                        31.

                        Kwainona, Martin

                        Βοηθός επιθεωρητής, γενν. 19.1.1953,
                        αριθ. διαβ. AD001073.
                        ΔΤ 63-293627V45

                        Ανώτατος αξιωματικός της Αστυνομίας, εξέδωσε διαταγές προς τοπικές αρχές για βιαιοπραγίες στο χωριό Kanyuchi, Mount Darwin τον Απρίλιο του 2008.

                        32.

                        Kwenda, R.

                        Ταγματάρχης, Ανατολική Zaka.

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών. Πρωτοστάτης της βίας στη Zaka το 2008.

                        33.

                        Langa, Andrew

                        Αναπληρωτής υπουργός Δημόσιας Διοίκησης (πρώην αναπληρωτής υπουργός Μεταφορών και Επικοινωνιών). Γενν. 13.1.65.
                        ΔΤ 21-017934E21

                        Μέλος της κυβέρνησης ανήκον στο ZANU-PF. Το 2005 άνοιξε πυρ εναντίον 11 μελών της Συνέλευσης Νεολαίας του MDC. Εκφόβισε ψηφοφόρους την ημέρα των εκλογών το 2008.

                        34.

                        Mabunda, Musarahana

                        Υπαρχηγός της Αστυνομίας. Γενν. 11.11.58.
                        ΔΤ 22-026198T13

                        Μέλος των δυνάμεων ασφαλείας· υπεύθυνος σε μεγάλο βαθμό για σοβαρές παραβιάσεις της ελευθερίας του συνέρχεσθαι ησύχως. Διηύθυνε ξυλοδαρμούς, βασανιστήρια και καταστολή στις 11 Μαρτίου 2007. Τον Ιούνιο του 2008 απείλησε να σκοτώσει τον Lovemore Madhuku.

                        35.

                        Machaya, Jason (ή άλλως Jaison) Max Kokerai

                        Έπαρχος: Midlands. Πρώην αναπληρωτής υπουργός Ορυχείων και Ανάπτυξης των Εξορυκτικών Δραστηριοτήτων, γενν. 13.6.1952.
                        ΔΤ 26-003018Z26

                        Έπαρχος: Midlands. Συνδέεται με τη μερίδα του ZANU-PF στην κυβέρνηση. Χρησιμοποίησε επιρροή για να παρεμποδίσει έρευνες για πολιτική δολοφονία την οποία φέρεται να έχει διαπράξει ο γιος του.

                        36.

                        Made, Joseph Mtakwese

                        Υφυπουργός Γεωτεχνίας και Εκμηχάνισης (πρώην υπουργός Γεωργίας και Αγροτικής Ανάπτυξης), γενν. 21.11.1954.
                        Αριθ. διαβ. AN000144.
                        ΔΤ 29-128547N42

                        Μέλος της κυβέρνησης ανήκον στο ZANU-PF.

                        37.

                        Madzongwe, Edna (ή άλλως Edina)

                        Πρόεδρος της Γερουσίας, ZANU PF, γενν. 11.7.1943.
                        ΔΤ 63-748119H32

                        Μέλος του πολιτικού γραφείου του ZANU-PF. Χρησιμοποίησε επιρροή για να υποκινήσει πολιτικές διώξεις τον Φεβρουάριο του 2008. Συμμετείχε σε βία στο Chegutu, μεταξύ άλλων στην κατάληψη του Stockade Citrus Estate το 2008, διατάσσοντας απευθείας τους πρωτεργάτες της καταστολής.

                        38.

                        Mahofa, Shuvai Ben

                        Πρώην αναπληρώτρια υπουργός Ανάπτυξης της Νεολαίας, Θεμάτων Φύλων και Δημιουργίας Θέσεων Απασχόλησης, γενν. 4.4.1941.
                        Αριθ. διαβ. AD000369.
                        ΔΤ 27-031942V27

                        Στήριξε άτομα που δημιούργησαν βάσεις βασανιστηρίων στο Masvingo. Άτομα από αυτές τις βάσεις δολοφόνησαν τον Mapurisa Zvidzai στις 24 Απριλίου 2008 και τον Tiziro Moyo στις 11 Ιουνίου 2008.

                        39.

                        Maluleke, Titus

                        Έπαρχος Masvingo (πρώην αναπληρωτής υπουργός Παιδείας, Αθλητισμού και Πολιτισμού).

                        Έπαρχος συνδεόμενος με μέλη της κυβέρνησης που ανήκουν στο ZANU-PF. Υποστήριξε τις επιδρομές κατά γαιών που πραγματοποιήθηκαν στο Masvingo το 2009.

                        40.

                        Mangwana, Paul Munyaradzi

                        Επικεφαλής της Συνταγματικής Εξεταστικής Επιτροπής (COPAC) και πρώην υφυπουργός για την Προαγωγή της Συμμετοχής των Ιθαγενών στην Οικονομία και την Εξουσία, γενν. στις 10.8.1961.
                        Αριθ. διαβ. AD000459.
                        ΔΤ 22-017031E12

                        Μέλος της κυβέρνησης ανήκον στο ZANU-PF. Υποστήριξε και διηύθυνε δραστηριότητες τρομοκρατικών συμμοριών του ZANU-PF στο Κεντρικό Chivi τον Μάιο/Ιούνιο του 2008

                        41.

                        Marumahoko, Reuben

                        Αναπληρωτής υπουργός Περιφερειακής Ολοκλήρωσης και Διεθνούς Συνεργασίας και πρώην αναπληρωτής υπουργός Εξωτερικών (πρώην αναπληρωτής υπουργός Εσωτερικών), γενν. 4.4.1948.
                        ΔΤ 63-311317Y71

                        Μέλος της κυβέρνησης ανήκον στο ZANU-PF. Διοικητής πολιτοφυλακής του Zanu-Pf στο Hurungwe. Με μια ομάδα υποστηρικτών του ZANU-PF και παλαιμάχων, εξαπέλυσε επίθεση κατά υποστηρικτών του MDC και κατέστρεψε οικίες στην περιοχή του Hurungwe κατά το διάστημα από τον Απρίλιο έως τον Ιούλιο του 2008.

                        42.

                        Mashava, G.

                        Συνταγματάρχης, Κεντρικό Chiredzi.

                        Υπεύθυνος για πολιτικά υποκινούμενες βιαιοπραγίες που σημειώθηκαν στο Chiredzi το 2008.

                        43.

                        Masuku, Angeline

                        Έπαρχος Νότιου Matabeleland, γραμματέας για τα Άτομα με Ειδικές Ανάγκες και τις Μειονεκτούσες Ομάδες στο Πολιτικό Γραφείο του ZANU-PF, γενν. στις 14.10.1936
                        ΔΤ 08-266228E19

                        Έπαρχος συνδεόμενη με τη μερίδα της κυβέρνησης που ανήκει στο ZANU-PF.

                        44.

                        Mathema, Cain Ginyilitshe Ndabazekhaya

                        Έπαρχος Bulawayo. Γενν. 28.1.1948.
                        ΔΤ 63-682168J73

                        Έπαρχος συνδεόμενος με τη μερίδα της κυβέρνησης που ανήκει στο ZANU-PF.

                        45.

                        Mathuthu, Thokozile (ψευδώνυμο Sithokozile)

                        Έπαρχος Βόρειου Matabeleland και αναπληρώτρια Γραμματέας Μεταφορών και Κοινωνικής Πρόνοιας στο Πολιτικό Γραφείο του ZANU-PF.

                        Έπαρχος συνδεόμενη με τη μερίδα της κυβέρνησης που ανήκει στο ZANU-PF. Τον Ιούνιο του 2008 εκμεταλλεύτηκε το αξίωμά της για να υποδαυλίσει το μίσος κατά των υποστηρικτών του MDC.

                        46.

                        Matibiri, Innocent Tonderai

                        Αναπληρωτής αστυνομικός διοικητής. Γενν. 9.10.1968.
                        ΔΤ 63-729730V70

                        Ανώτατο μέλος των δυνάμεων ασφαλείας, συνδεόμενο με τη δολοφονία ενός αγρεργάτη.

                        47.

                        Matiza, Joel Biggie

                        Αναπληρωτής υπουργός Αγροτικής Στέγασης και Κοινωνικών Υποδομών, γενν. στις 17.8.1960.
                        Αριθ. διαβ. ZA557399

                        Πρώην μέλος της κυβέρνησης ανήκον στο ZANU-PF. Οργάνωσε βάσεις στη Δυτική και Νότια Murehwa, από τις οποίες υποστηρικτές του ZNAU-PF τους οποίους επέβλεπε ο ίδιος δολοφόνησαν τον Edward Pfuka στις 17 Ιουνίου 2008 και τον Moses Nyada στις 19 Ιουνίου 2008.

                        48.

                        Matonga, Brighton (άλλως Bright)

                        Πρώην αναπληρωτής υπουργός Τύπου και Πληροφοριών, γενν. το 1969.

                        Πρώην μέλος της κυβέρνησης ανήκον στο ZANU-PF. Εκπρόσωπος Τύπου του κόμματος. Αρχηγός της ομάδας υποστηρικτών του ΖΑΝU-PF που δολοφόνησε τη σύζυγο του Dadidrayi Chipiro.

                        49.

                        Mhandu Cairo (άλλως Kairo)

                        Ταγματάρχης του Εθνικού Στρατού της Ζιμπάμπουε. Γενν. 23.11.1960.
                        ΔΤ 63-371574V15

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές του 2008. Αρχηγός της ομάδας υποστηρικτών και παλαιμάχων από την οποία δολοφονήθηκαν οι Gibbs Tawenga και Hama Ngowani στις 30 Ιουνίου 2008.

                        50.

                        Mhonda, Fidellis

                        Συνταγματάρχης, Rushinga. Γενν. στις 2.1.1958.
                        ΔΤ 75-139696G81

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών του 2008. Υπεύθυνος για πολιτικά υποκινούμενες βίαιες επιθέσεις στη Rushinga.

                        51.

                        Midzi, Amos Bernard (Mugenva)

                        Πρώην υπουργός Ορυχείων και Ανάπτυξης Εξορυκτικών Δραστηριοτήτων (πρώην υπουργός Ενέργειας και Ενεργειακής Ανάπτυξης), γενν. στις 4.7.1952.

                        Πρόεδρος του ZANU-PF στη Χαράρε. Πρώην μέλος της κυβέρνησης συνδεόμενο με τη μερίδα της που ανήκει στο ZANU-PF. Οργάνωσε φάλαγγα υποστηρικτών του ZANU-PF και στρατιωτών, η οποία εξαπέλυσε επίθεση κατά πολιτών και κατέστρεψε οικίες τον Ιούνιο του 2008. Συνδέεται με τις βίαιες επιθέσεις στο Epworth, καθώς παρείχε στήριξη σε βάσεις της πολιτοφυλακής το 2008 και εκ νέου το 2011.

                        52.

                        Mnangagwa, Emmerson Dambudzo

                        Υπουργός Άμυνας, γενν. στις 15.9.1946.
                        Αριθ. διαβ. AD00060.
                        ΔΤ 63-450183P67

                        Μέλος της κυβέρνησης ανήκον στο ZANU-PF και μέλος της Κοινής Επιχειρησιακής Διοίκησης.

                        53.

                        Mohadi, Kembo Campbell Dugishi

                        Συνυπουργός Εσωτερικών (πρώην αναπληρωτής υπουργός Τοπικής Αυτοδιοίκησης, Δημοσίων Έργων και Εθνικής Στέγασης), γενν. στις 15.11.1949.
                        ΔΤ 02-012912X02

                        Μέλος της κυβέρνησης ανήκον στο ZANU-PF και μέλος της Κοινής Επιχειρησιακής Διοίκησης.

                        54.

                        Moyo, Gilbert

                        «Παλαίμαχος», διοικητής πολιτοφυλακής του Zanu-PF.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών στο Δυτικό Mashonaland (Chegutu) το 2008· εμπλεκόμενος σε βίαιες καταλήψεις αγροκτημάτων.

                        55.

                        Moyo, Jonathan Nathaniel

                        Πρώην υφυπουργός Τύπου και Πληροφοριών στο Προεδρικό Γραφείο, γενν. στις 12.1.1957.
                        Αριθ. διαβ. AD000432.
                        ΔΤ 63-857281M73

                        Πρώην μέλος της κυβέρνησης ZANU-PF. Υποδαύλισε τη βία και το μίσος και κατήρτισε νόμους που απαγορεύουν την ελευθερία της έκφρασης.

                        56.

                        Moyo, Sibusio Bussie

                        Ταξίαρχος του Εθνικού Στρατού της Ζιμπάμπουε.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές, συμπεριλαμβανομένης και της δολοφονίας υποστηρικτών του MDC.

                        57.

                        Moyo, Simon Khaya

                        Πρόεδρος του Πολιτικού Γραφείου του ZANU-PF, αναπληρωτής γραμματέας Νομικών Θεμάτων, γενν. Στις 1.10.1945.
                        Αριθ. διαβ. ZD001512.
                        ΔΤ 63-735452P56

                        Μέλος του Πολιτικού Γραφείου του ZANU-PF με συνεχιζόμενους δεσμούς με την πολιτική καταστολής του.

                        58.

                        Mpabanga, S.

                        Αντισυνταγματάρχης, Ανατολικό Mwenezi.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών. Υπεύθυνος για πολιτικά υποκινούμενες βιαιοπραγίες στο Mwenezi.

                        59.

                        Mpofu, Obert Moses

                        Υπουργός Ορυχείων και Ανάπτυξης των Εξορυκτικών Δραστηριοτήτων, πρώην υπουργός Βιομηχανίας και Διεθνούς Εμπορίου (πρώην έπαρχος Βόρειου Matabeleland) (αναπληρωτής γραμματέας Εθνικής Ασφάλειας στο Πολιτικό Γραφείο του ZANU-PF), γενν. στις 12.10.1951
                        Αριθ. διαβ. ZD001549.
                        ΔΤ 08-186074F79.

                        Μέλος της κυβέρνησης ανήκον στο ZANU-PF. Τον Μάρτιο του 2008 υποκίνησε υποστηρικτές του ZANU-PF να εξαναγκάσουν αντιπάλους τους από το κόμμα MDC να εγκαταλείψουν τις οικίες τους, ώστε να μην μπορέσουν να ψηφίσουν.

                        60.

                        Msipa, Cephas George

                        Πρώην έπαρχος Midlands, γενν. στις 7.7.1931.
                        Αριθ. διαβ. ZD001500.
                        ΔΤ 63-358147A67

                        61.

                        Muchena, Henry

                        Αντιπτέραρχος, Midlands. Επικεφαλής επιστασίας του ZANU-PF

                        Ανώτατος αξιωματικός συνδεόμενος με το ZANU-PF, άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών. Οργάνωσε βίαιες επιθέσεις στο Zhombe και το Gokwe κατά τη διάρκεια του 2008.

                        62.

                        Muchena, Olivia Nyembesi (άλλως Nyembezi)

                        Υπουργός Γυναικείων Υποθέσεων, Θεμάτων των Φύλων και Κοινοτικής Ανάπτυξης, πρώην υφυπουργός Επιστήμης και Τεχνολογίας στο Προεδρικό Γραφείο (πρώην υφυπουργός στο Γραφείο του αντιπροέδρου Msika), γενν. στις 18.8.1946.
                        Αριθ. διαβ. AD000086.
                        ΔΤ 63-337191X50

                        Μέλος της κυβέρνησης ανήκον στο ZANU-PF. Συνδέεται με πολιτικά υποκινούμενες δολοφονίες και εμπλέκεται προσωπικά στην καταστροφή της οικίας της Revai Kativhu την 1η Μαΐου 2008.

                        63.

                        Muchinguri, Oppah Chamu Zvipange

                        Γραμματέας για Θέματα των Φύλων και Πολιτισμού στο Πολιτικό Γραφείο του ZANU-PF (πρώην υπουργός Γυναικείων Υποθέσεων, Θεμάτων των Φύλων και Κοινοτικής Ανάπτυξης), γενν. στις 14.12.1958.
                        ΔΤ 63-741411R50

                        Πρώην μέλος της κυβέρνησης ανήκον στο ZANU-PF. Παραμένει μέλος του Πολιτικού Γραφείου του ZANU-PF. Διαδραμάτισε ηγετικό ρόλο στις βίαιες επιθέσεις που σημειώθηκαν στην επαρχία Masvingo το 2008.

                        64.

                        Muchono, C.

                        Αντισυνταγματάρχης, Δυτικό Mwenezi

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών, καθώς διαδραμάτισε ηγετικό ρόλο στην εκστρατεία εκφοβισμού που πραγματοποιήθηκε στο Mwenezi το 2008.

                        65.

                        Mudede, Tobaiwa (άλλως Tonneth)

                        Γενικός ληξίαρχος, γενν. στις 22.12.1942.
                        ΔΤ 36-452750E70

                        Διατηρεί δεσμούς με τη μερίδα της κυβέρνησης που ανήκει στο ZANU-PF και συμπράττει στη διαμόρφωση ή την εφαρμογή κρατικών πολιτικών, ιδίως σε ό,τι αφορά την εκλογική νοθεία.

                        66.

                        Mudenge, Isack Stanislaus Gorerazvo

                        Υπουργός Ανώτερης και Τριτοβάθμιας Παιδείας (πρώην υπουργός Εξωτερικών), γενν. στις 17.12.1941, ή 17.12.1948
                        Αριθ. διαβ. AD000964.
                        ΔΤ 63-645385Q22

                        Μέλος της κυβέρνησης ανήκον στο ZANU-PF.

                        67.

                        Mudonhi, Columbus

                        Υπαστυνόμος, Αστυνομία της Δημοκρατίας της Ζιμπάμπουε (ZRP).

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές, καθώς διαδραμάτισε ηγετικό ρόλο στις βίαιες επιθέσεις που σημειώθηκαν στην Buhera το 2008.

                        68.

                        Mugabe, Grace

                        Γενν. στις 23.7.1965·
                        αριθ. διαβ. AD001159.
                        ΔΤ 63-646650Q70

                        Συνδέεται με τη μερίδα της κυβέρνησης που ανήκει στο ZANU-PF. Ανέλαβε το αγρόκτημα Iron Mask Estate το 2002· φέρεται να καρπούται παρανόμως μεγάλα κέρδη από δραστηριότητες εξόρυξης διαμαντιών.

                        69.

                        Mugariri, Bothwell

                        Πρώην ανώτερος αστυνομικός υποδιοικητής.

                        Πρώην μέλος των δυνάμεων ασφαλείας· υπεύθυνος σε μεγάλο βαθμό για σοβαρές παραβιάσεις της ελευθερίας του συνέρχεσθαι ησύχως. Ως διοικητής αρμόδιος για τη Χαράρε, συνδέθηκε με βίαιες επιχειρήσεις που σημειώθηκαν τον Μάρτιο του 2007.

                        70.

                        Mujuru, Joyce Teurai Ropa

                        Αντιπρόεδρος (πρώην υπουργός Υδάτινων Πόρων και Ανάπτυξης των Υποδομών), γενν. στις 15.4.1955.
                        ΔΤ 63-445325J18

                        Μέλος της κυβέρνησης ανήκον στο ZANU-PF.

                        71.

                        Mumba, Isaac

                        Αστυνόμος.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και μετά τις εκλογές του 2008. Συμμετείχε στην ηγετική ομάδα που οργάνωσε τις βίαιες επιχειρήσεις στο χωριό Soka στο Muzarabani.

                        72.

                        Mumbengegwi, Simbarashe Simbanenduku

                        Υπουργός Εξωτερικών, γενν. στις 20.7.1945,
                        αριθ. διαβ. AD001086
                        ΔΤ 63-677272A12.

                        Μέλος της κυβέρνησης ανήκον στο ZANU-PF.

                        73.

                        Murerwa, Herbert Muchemwa

                        Υπουργός Εγγείου Ιδιοκτησίας και Αγροτικής Επανεγκατάστασης, γενν. στις 31.7.1941.
                        Αριθ. διαβ. AD001167.
                        ΔΤ 25-021670R25

                        Μέλος της κυβέρνησης ανήκον στο ZANU-PF.

                        74.

                        Musariri, Munyaradzi

                        Αστυνομικός υποδιοικητής.

                        Ανώτατο μέλος των δυνάμεων ασφαλείας και υπεύθυνος σε μεγάλο βαθμό για σοβαρές παραβιάσεις της ελευθερίας του συνέρχεσθαι ησύχως, ιδίως στη Murambatsvina τον Ιούλιο του 2005.

                        75.

                        Mushohwe, Christopher Chindoti

                        Έπαρχος Manicaland (πρώην υπουργός Μεταφορών και Επικοινωνιών, πρώην αναπληρωτής υπουργός Μεταφορών και Επικοινωνιών), γενν. στις 6.2.1954.
                        ΔΤ 63-101480P75

                        Έπαρχος συνδεόμενος με το ZANU-PF. Τον Φεβρουάριο του 2009, συνοδευόμενος από στρατιώτες, ανακοίνωσε στους κατοίκους της κοινότητας της Chiadzwa ότι επρόκειτο να μετεγκατασταθούν χωρίς αποζημίωση.

                        76.

                        Mutasa, Didymus Noel Edwin

                        Υφυπουργός Προεδρικών Υποθέσεων στο Προεδρικό Γραφείο, πρώην υφυπουργός Εθνικής Ασφάλειας, Μεταρρύθμισης της Εγγείου Ιδιοκτησίας και Επανεγκατάστασης στο Προεδρικό Γραφείο, γραμματέας Διοίκησης του ZANU-PF, γενν. στις 27.7.1935.
                        ΔΤ 63-358184Q42.

                        Μέλος της κυβέρνησης ανήκον στο ZANU-PF. Εμπλέκεται σε δολοφονίες στη Manicaland.

                        77.

                        Mutezo, Munacho

                        Πρώην υπουργός Υδάτινων Πόρων και Ανάπτυξης των Υποδομών. γενν. 14.2.54.
                        Αριθ. διαβ. AN187189
                        ΔΤ 29-129727W44

                        Πρώην μέλος της κυβέρνησης, συνδεόμενο με το ZANU-PF. Ενορχήστρωσε εκστρατεία εκφοβισμού και τρομοκράτησε υποστηρικτές του MDC στη Δυτική Chimanimani σε συνεργασία με τον Εθνικό Στρατό της Ζιμπάμπουε τον Αύγουστο του 2010.

                        78.

                        Mutinhiri, Ambros (άλλως Ambrose)

                        Πρώην υπουργός Ανάπτυξης της Νεολαίας, Θεμάτων των Φύλων και Δημιουργίας Θέσεων Απασχόλησης, ταξίαρχος εν αποστρατεία. γενν. 22.2.1944.
                        Αριθ. διαβ. AD000969
                        ΔΤ 63-285106H32.

                        Πρώην μέλος της κυβέρνησης ανήκον στο ZANU-PF. Τον Μάρτιο του 2008 οδήγησε ομάδα υποστηρικτών του ZANU-PF στο Landas και εξαπέλυσε επίθεση κατά υποστηρικτών του MDC. Συγκρότησε και παρείχε στήριξη σε στρατιωτικές βάσεις στην Chihota, όπου πολλοί υποστηρικτές του MDC δέχτηκαν επίθεση και υποβλήθηκαν σε βασανιστήρια.

                        79.

                        Mutsvunguma, S.

                        Συνταγματάρχης, Headlands.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών του 2008 στο Mutare και τα Highlands.

                        80.

                        Mzembi, Walter

                        Υπουργός Τουρισμού και του Κλάδου της Φιλοξενίας, πρώην αναπληρωτής υπουργός Υδάτινων Πόρων και Ανάπτυξης των Υποδομών, γενν. 16.3.1964.
                        ΔΤ 22-050240B22

                        Μέλος της κυβέρνησης ανήκον στο ZANU-PF. Υπεύθυνος για την οργάνωση ομάδων υποστηρικτών του ZANU-PF με σκοπό την εξαπόλυση επίθεσης κατά κατοίκων του Masvingo πριν από τον εορτασμό της 8ης επετείου από την ίδρυση του MDC.

                        81.

                        Mzilikazi, Morgan S.

                        Συνταγματάρχης (MID), Κεντρική Buhera.

                        Άμεσα εμπλεκόμενος στην εκστρατεία εκφοβισμού που έλαβε χώρα πριν και κατά τη διάρκεια των εκλογών. Εμπλέκεται σε συνδεόμενες με τις εκλογές βίαιες επιθέσεις που σημειώθηκαν στο Makoni και την Buhera το 2008. Τον Ιούλιο του 2008 απήγαγε τον βουλευτή του MDC που είχε εκλεγεί στη Νότια Buhera.

                        82.

                        Nguni, Sylvester Robert

                        Υφυπουργός στο Προεδρικό Γραφείο, πρώην υπουργός Οικονομικής Ανάπτυξης (πρώην αναπληρωτής υπουργός Γεωργίας), γενν. στις 4.8.1955 ή 4.5.1955.
                        Αριθ. διαβ. ZE215371.
                        ΔΤ 63-453707V32

                        Μέλος της κυβέρνησης ανήκον στο ZANU-PF.

                        83.

                        Nhema, Francis Chenayimoyo Dunstan

                        Υπουργός Περιβάλλοντος και Διαχείρισης Φυσικών Πόρων και πρώην υπουργός Περιβάλλοντος και Τουρισμού, γενν. στις 7.4.1959 ή 17.4.1959.
                        Αριθ. διαβ. AD000966.
                        ΔΤ 63-117843A66

                        Μέλος της κυβέρνησης ανήκον στο ZANU-PF. Τον Σεπτέμβριο του 2009 εξανάγκασε διοργανωτές σαφάρι να παραδώσουν τις μετοχές που διατηρούσαν σε επιχειρήσεις εκμετάλλευσης αγροκτημάτων και προστατευόμενων φυσικών περιοχών.

                        84.

                        Nkomo, John Landa

                        Αντιπρόεδρος. Πρώην πρόεδρος της Βουλής (πρώην υπουργός Ειδικών Υποθέσεων στο Προεδρικό Γραφείο), εθνικός πρόεδρος του ZANU-PF, γενν. 22.8.1934.
                        Αριθ. διαβ. AD000477.
                        ΔΤ 63-358161Q73

                        Μέλος του ZANU-PF με τη μακρότερη θητεία στην κυβέρνηση.

                        85.

                        Nyambuya, Michael Reuben

                        Πρώην υπουργός Ενέργειας και Ενεργειακής Ανάπτυξης (πρώην αντιστράτηγος, έπαρχος Manicaland), γενν. 23.7.1955.
                        Αριθ. διαβ. AN045019.
                        ΔΤ 50-013758E50.

                        Πρώην μέλος της κυβέρνησης ανήκον στο ZANU-PF. Συμμετείχε σε περιστατικά βίας στην επαρχία Manicaland και χρησιμοποίησε στρατιωτικό προσωπικό για την κατάληψη αγροκτημάτων.

                        86.

                        Nyanhongo, Magadzire Hubert

                        Αναπληρωτής υπουργός Ενέργειας και Ενεργειακής Ανάπτυξης, πρώην αναπληρωτής υπουργός Μεταφορών και Επικοινωνιών). Γενν. 26.11.1957.
                        ΔΤ 34-032890W34

                        Μέλος της κυβέρνησης ανήκον στο ZANU-PF. Συμμετείχε σε περιστατικά βίας κατά του MDC στο προάστιο Epworth και στην πόλη Nyanga το 2011. Συνεργός σε πολιτική δολοφονία το 2008.

                        87.

                        Nyikayaramba, Douglas

                        Ταξίαρχος, Ανατολικό Mashonaland. Διοικητής της 3ης ταξιαρχίας.

                        Ανώτατος αξιωματικός άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών του 2008. Διέταξε χαμηλόβαθμους στρατιωτικούς να καταστείλουν υποστηρικτές του MDC στην επαρχία Manicaland.

                        88.

                        Nyoni, Sithembiso Gile Glad

                        Υπουργός Ανάπτυξης Μικρών και Μεσαίων Επιχειρήσεων και Δημιουργίας Θέσεων Απασχόλησης, γενν. 20.9.1949.
                        Αριθ. διαβ. AD000223.
                        ΔΤ 08-434871M67

                        Μέλος της κυβέρνησης ανήκον στο ZANU-PF.

                        89.

                        Parirenyatwa, David Pagwese

                        Πρώην υπουργός Υγείας και Παιδικής Πρόνοιας (πρώην Αναπληρωτής υπουργός), γενν. 2.8.1950.
                        Αριθ. διαβ. AD000899.
                        ΔΤ 63-320762P47

                        Πρώην μέλος της κυβέρνησης ανήκον στο ZANU-PF. Οργάνωσε βάσεις βασανιστηρίων στη Βόρεια Murehwa και παρείχε υποστήριξη στις συμμορίες που δολοφόνησαν τους Edward Pfukwa στις 17 Ιουνίου 2008 και Alloys Chandisareva Sanyangore τον Νοέμβριο του 2008.

                        90.

                        Rangwani, Dani

                        Επιθεωρητής της Αστυνομίας. Γενν. 11.2.1962.
                        ΔΤ 70-006039V70

                        Μέλος των δυνάμεων ασφαλείας. Συμμετείχε σε ομάδα 50 ανδρών που χρηματοδοτήθηκαν απευθείας από το ZANU-PF για να εντοπίσουν και να υποβάλουν σε βασανιστήρια υποστηρικτές του MDC τον Απρίλιο του 2007.

                        91.

                        Rugeje, Engelbert Abel

                        Αντιστράτηγος, Επαρχία Masvingo. Διευθυντής Αμυντικών Μελετών των ενόπλων δυνάμεων της Ζιμπάμπουε. Γενν. 17.7.1959.
                        ΔΤ 63-539305L04

                        Ανώτατος αξιωματικός του στρατού που συμμετείχε άμεσα στην εκστρατεία εκφοβισμού πριν και κατά τη διάρκεια των εκλογών του 2008 συντονίζοντας τα περισσότερα από τα περιστατικά βίας στην επαρχία Masvingo.

                        92.

                        Rungani, Victor Tapiwa Chashe

                        Συνταγματάρχης, Chikomba. Γενν. 29.6.1949.
                        ΔΤ 22-025306Z04

                        Συμμετείχε άμεσα στην εκστρατεία εκφοβισμού πριν και κατά τη διάρκεια των εκλογών του 2008 στην περιοχή Chikomba, λαμβάνοντας μέρος σε επιθέσεις και απαγωγές.

                        93.

                        Ruwodo, Richard

                        Διευθυντής Υποθέσεων Παλαιμάχων στο Υπουργείο Άμυνας. Ταξίαρχος, προήχθη στις 12 Αυγούστου 2008 στον βαθμό του υποστρατήγου (αποστρατεύτηκε)· πρώην μόνιμος υφυπουργός Άμυνας, γενν. 14.3.1954.
                        ΔΤ 63-327604B50

                        Ανώτατος αξιωματικός του στρατού που συμμετείχε άμεσα στην εκστρατεία εκφοβισμού πριν και κατά τη διάρκεια των εκλογών. Επιβλέπει τους παλαίμαχους, οι οποίοι χρησιμοποιήθηκαν ως ομάδα για να εφαρμόσουν την πολιτική καταστολής της μερίδας του ZANU-PF στην κυβέρνηση.

                        94.

                        Sakupwanya, Stanley Urayayi

                        Αναπληρωτής Γραμματέας Υγείας και Παιδικής Πρόνοιας του Πολιτικού Γραφείου του ZANU-PF. Γενν. 14.5.1939.
                        ΔΤ 63-435281R50

                        Μέλος του Πολιτικού Γραφείου του ZANU-PF που συνδέεται με τη μερίδα του ZANU-PF στην κυβέρνηση. Εμπλέκεται στην εκλογική βία στο Makoni στη διάρκεια των προεδρικών εκλογών του 2008. Διοικητής βάσης στο Makoni που χρησιμοποιήθηκε για ανακρίσεις.

                        95.

                        Savanhu, Tendai

                        Αναπληρωτής Γραμματέας Μεταφορών και Κοινωνικής Πρόνοιας του Πολιτικού Γραφείου του ZANU-PF, γενν. 21.3.1968.

                        Μέλος του Πολιτικού Γραφείου του ZANU-PF που συνδέεται με τη μερίδα του ZANU-PF στην κυβέρνηση. Οργάνωσε πολιτοφυλακές που πραγματοποίησαν επιθέσεις εναντίον υποστηρικτών του MDC στο Mbare, οι οποίες οδήγησαν στη βία και το χάος, τον Φεβρουάριο του 2011. Συμμετείχε σε απαγωγές γυναικών μελών του MDC τον Ιούνιο του 2008.

                        96.

                        Sekeramayi, Sydney (ή άλλως Sidney) Tigere

                        Υφυπουργός Εθνικής Ασφάλειας του Προεδρικού Γραφείου. Πρώην υπουργός Άμυνας, γενν. 30.3.1944.
                        ΔΤ 63-358166W43

                        Μέλος της κυβέρνησης ανήκον στο ZANU-PF και μέλος της Κοινής Επιχειρησιακής Διοίκησης του ZANU-PF.

                        97.

                        Sekeremayi, Lovemore

                        Επικεφαλής αξιωματούχος υπεύθυνος για τις εκλογές.

                        Διατηρεί δεσμούς με τη μερίδα του ZANU-PF στην κυβέρνηση και συνέπραξε στη χάραξη ή την άσκηση κατασταλτικής κρατικής πολιτικής μέσω της εκλογικής νοθείας το 2008.

                        98.

                        Shamu, Webster Kotiwani

                        Υπουργός Μέσων Ενημέρωσης, Τύπου και Πληροφοριών· πρώην υφυπουργός Εφαρμογής των Πολιτικών (πρώην υφυπουργός Εφαρμογής των Πολιτικών στο Προεδρικό Γραφείο), γενν. 6.6.1945.
                        Αριθ. διαβ. AN203141.
                        ΔΤ 63-676065N32

                        Μέλος της κυβέρνησης ανήκον στο ZANU-PF με συμμετοχή σε δραστηριότητες που περιόριζαν την ελευθερία του Τύπου το 2009.

                        99.

                        Shamuyarira, Nathan Marwirakuwa

                        Γραμματέας Τύπου και Πληροφοριών του Πολιτικού Γραφείου του ZANU-PF, γενν. 29.9.1928. ή 29.9.1930.
                        Αριθ. διαβ. AD000468.
                        ΔΤ 63-327601Y32

                        Μέλος του Πολιτικού Γραφείου του ZANU-PF που διατηρεί ισχυρούς δεσμούς με τη μερίδα του ZANU-PF στην κυβέρνηση. Συμμετείχε σε απόπειρα βίαιης κατάληψης αγροκτήματος τον Σεπτέμβριο του 2009 που κατέληξε σε εμπρηστική επίθεση.

                        100.

                        Shiri, Perence (ή άλλως Bigboy) Samson Chikerema

                        Αντιπτέραρχος (Αεροπορία), γενν. 1.11.1955.
                        ΔΤ 29-098876M18

                        Ανώτατος αξιωματικός της αεροπορίας και μέλος της Κοινής Επιχειρησιακής Διοίκησης του ZANU-PF που συνέπραξε στη χάραξη ή την υλοποίηση κατασταλτικής κρατικής πολιτικής. Συμμετείχε στην πολιτική βία στην Chiadzwa τον Οκτώβριο του 2008.

                        101.

                        Shungu, Etherton

                        Ταξίαρχος, Κεντρικό Mashonaland.

                        Ανώτατος αξιωματικός του στρατού στην Επιτροπή του ZANU-PF, άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών στην πόλη Bindura το 2008.

                        102.

                        Sibanda, Chris

                        Συνταγματάρχης, επαρχία Bulawayo.

                        Άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών στο Byo το 2008.

                        103.

                        Sibanda, Jabulani

                        Πρώην πρόεδρος του Εθνικού Συνδέσμου Παλαιμάχων, γενν. 31.12.1970.

                        Δεσμοί με τη μερίδα του ZANU-PF στην κυβέρνηση και σύμπραξη στη χάραξη ή υλοποίηση κατασταλτικής κρατικής πολιτικής. Συμμετείχε στη βία κατά υποστηρικτών του MDC στο Makoni, στην Bikita, στην πόλη Masvingo και στο Guto, ιδίως σε σχέση με την υλοποίηση προγράμματος επικοινωνίας το 2010.

                        104.

                        Sibanda, Misheck Julius Mpande

                        Γραμματέας Ιδιαίτερου Γραφείου (διαδέχθηκε τον Charles Utete), γενν. 3.5.1949.
                        ΔΤ 63-685365X67

                        Συνδέεται με τη μερίδα του ZANU-PF στην κυβέρνηση. Τον Μάρτιο του 2010 έδωσε εντολή στους Υπουργούς και στους Γραμματείς Ιδιαίτερου Γραφείου να αναφέρονται σε πολιτικούς του ZANU-PF και όχι στον πρωθυπουργό Morgan Tsvangirai.

                        105.

                        Sibanda, Phillip Valerio (ή άλλως Valentine)

                        Διοικητής του Εθνικού Στρατού της Ζιμπάμπουε, Αντιστράτηγος, γενν. 25.8.1956. ή 24.12.1954.
                        ΔΤ 63-357671H26

                        Ανώτατος αξιωματικός του στρατού που διατηρεί δεσμούς με την κυβέρνηση και συνέπραξε στη χάραξη ή την υλοποίηση κατασταλτικής κρατικής πολιτικής, κατηγορώντας ΜΚΟ για τις ταραχές τον Σεπτέμβριο του 2009.

                        106.

                        Sigauke, David

                        Ταξίαρχος, επαρχία Mash West.

                        Ανώτατος αξιωματικός του στρατού άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών, συμπεριλαμβανομένης βίας και βασανιστηρίων κατά του άμαχου πληθυσμού στις αδαμαντοφόρες περιοχές· απείλησε με πραξικόπημα αν κέρδιζε τις εκλογές το MDC. Συνδεόμενος με περιστατικά βίας στην πόλη Chinhoyi το 2008.

                        107.

                        Sikosana, Absolom (ή Sikhosana), Absolom

                        Γραμματέας για Θέματα Νεολαίας του Πολιτικού Γραφείου του ZANU-PF.

                        Μέλος του Πολιτικού Γραφείου του ZANU-PF που συνδέεται με τη μερίδα του ZANU-PF στην κυβέρνηση. Απείλησε με εξαπόλυση κύματος βίας το 2011 σε περίπτωση μη άρσης των κυρώσεων.

                        108.

                        Tarumbwa, Nathaniel Charles

                        Ταξίαρχος, Manicaland και Mutare South. Γενν. 6.10.1960.
                        ΔΤ 63-849216W75

                        Ανώτατος αξιωματικός του στρατού άμεσα εμπλεκόμενος στην εκστρατεία εκφοβισμού πριν και κατά τη διάρκεια των εκλογών. Επικεφαλής της βάσης βασανιστηρίων στο Makoni West, Mutasa Central το 2007/2008.

                        109.

                        Tomana, Johannes

                        Γενικός Εισαγγελέας. γενν. 9.9.1967.
                        ΔΤ 50-036322F50

                        Μέλος της κυβέρνησης ανήκον στο ZANU-PF.

                        110.

                        Veterai, Edmore

                        Ανώτερος Αστυνομικός Υποδιοικητής, Διοικητής του Harare. Γενν. 20.11.1962.
                        ΔΤ 08-260467S04

                        Ανώτατο μέλος των δυνάμεων ασφαλείας που φέρει μεγάλη ευθύνη για σοβαρές παραβιάσεις της ελευθερίας του συνέρχεσθαι ειρηνικώς και συμμετείχε στην εισβολή στο αγρόκτημα Farm Thirty.

                        111.

                        Zhuwao, Patrick

                        Πρώην Αναπληρωτής υπουργός Επιστήμης και Τεχνολογίας Γενν. 23.5.1967.
                        ΔΤ 63-621736K70

                        Πρώην μέλος της κυβέρνησης ανήκον στο ZANU-PF. Παρεμπόδισε τη διεξαγωγή της διάσκεψης για το Σύνταγμα τον Ιούλιο του 2009. Τρομοκράτησε υποστηρικτές του MDC στην περιοχή της πόλης Norton με τη συνοδεία πρακτόρων της CIO.

                        112.

                        Zimondi, Paradzai Willings

                        Διευθυντής φυλακών, γενν. 4.3.1947.
                        ΔΤ 75-145185Z47

                        Μέλος της Κοινής Επιχειρησιακής Διοίκησης των δυνάμεων ασφαλείας με σύμπραξη στη χάραξη ή υλοποίηση κατασταλτικής κρατικής πολιτικής. Υπεύθυνος για τη χρηματοδότηση και τη διευκόλυνση των πολιτοφυλακών το 2008. Διέταξε τους σωφρονιστικούς υπαλλήλους να ψηφίσουν τον Mugabe και ευθύνεται για παραβιάσεις των ανθρωπίνων δικαιωμάτων στις φυλακές.

            II.   Οντότητες

                        Επωνυμία

                        Στοιχεία ταυτοποίησης

                        Λόγοι χαρακτηρισμού

                        1.

                        Cold Comfort Farm Trust Cooperative

                        7 Cowie Road, Tynwald, Harare, Zimbabwe.

                        Ιδιοκτησία του Didymus Mutasa, με συμμετοχή και της Grace Mugabe.

                        2.

                        Comoil (PVT) Ltd

                        Block D, Emerald Hill Office, Emerald Park, Harare, Zimbabwe. 2nd Floor, Travel Plaza, 29 Mazoe Street, Box CY22344, Causeway, Harare, Zimbabwe.

                        Ιδιοκτησία του Saviour Kasukuwere.

                        3.

                        Divine Homes (PVT) Ltd

                        6 Hillside Shopping Centre, Harare, Zimbabwe· 31 Kensington Highlands, Harare, Zimbabwe· 12 Meredith Drive, Eastlea, Harare, Zimbabwe.

                        Πρόεδρος ο David Chapfika.

                        4.

                        Famba Safaris

                        4 Wayhill Lane, Umwisdale, Harare, Zimbabwe· PO Box CH273, Chisipite, Harare, Zimbabwe.

                        Βασικός μέτοχος ο Webster Shamu.

                        5.

                        Jongwe Printing and Publishing Company (PVT) Ltd (άλλως Jongwe Printing and Publishing Co., άλλως Jongwe Printing and Publishing Company)

                        14 Austin Road, Coventry Road, Workington, PO Box 5988, Harare, Zimbabwe.

                        Κλάδος εκδόσεων συνδεόμενος με τη μερίδα του ZANU-PF στην κυβέρνηση.

                        6.

                        M & S Syndicate (PVT) Ltd

                        First Floor, Victory House, 88 Robert Mugabe Road, Harare, Zimbabwe· PO Box 1275, Harare, Zimbabwe.

                        Επενδυτική εταιρεία συνδεόμενη με τη μερίδα του ZANU-PF στην κυβέρνηση.

                        7.

                        OSLEG Ltd (άλλως Operation Sovereign Legitimacy)

                        Lonhoro House, Union Avenue, Harare, Zimbabwe.

                        Ελέγχεται από τον στρατό της Ζιμπάμπουε. Συνδέεται με το Υπουργείο Άμυνας και τη μερίδα του ZANU-PF στην κυβέρνηση.

                        8.

                        Swift Investments (PVT) Ltd

                        730 Cowie Road, Tynwald, Harare, Zimbabwe· PO Box 3928, Harare, Zimbabwe.

                        Συνδέεται με τη μερίδα του ZANU-PF στην κυβέρνηση.

                        9.

                        Zidco Holdings [άλλως Zidco Holdings (PVT) Ltd]

                        PO Box 1275, Harare, Zimbabwe.

                        Επενδυτική εταιρεία χαρτοφυλακίου συνδεόμενη με τη μερίδα του ZANU-PF στην κυβέρνηση.

                        10.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabwe.

                        Συνδέεται με το Υπουργείο Άμυνας και τη μερίδα του ZANU-PF στην κυβέρνηση.

                        11.

                        Zimbabwe Mining Development Corporation

                        90 Mutare Road, PO Box 2628, Harare, Zimbabwe.

                        Συνδέεται με τη μερίδα του ZANU-PF στην κυβέρνηση. Υπεύθυνος για την ZMDC είναι ο υπουργός Ορυχείων και Ανάπτυξης των Εξορυκτικών Δραστηριοτήτων του ZANU-PF.»

      ΠΑΡΑΡΤΗΜΑ II

            «ΠΑΡΑΡΤΗΜΑ II

               ΠΡΟΣΩΠΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 10 ΠΑΡΑΓΡΑΦΟΣ 3

                        Ονοματεπώνυμο (και τυχόν ψευδώνυμα)

                        στοιχεία ταυτοποίησης

                        Λόγοι χαρακτηρισμού

                        1.

                        Chinamasa, Patrick Anthony

                        Υπουργός Δικαιοσύνης, Νομικών και Κοινοβουλευτικών Θεμάτων, γενν. 25.1.1947.

                        Μέλος της κυβέρνησης ανήκον στο ZANU-PF.

                        2.

                        Mumbengegwi, Simbarashe Simbanenduku

                        Υπουργός Εξωτερικών, γενν. 20.7.1945· αριθ. διαβατηρίου: AD001086.

                        Μέλος της κυβέρνησης ανήκον στο ZANU-PF.»


title: 2012/341/ΕΕ: Απόφαση του Συμβουλίου, της 25ης Ιουνίου 2012 , για τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά μια τροποποίηση του παραρτήματος XIII (Μεταφορές) της συμφωνίας για τον ΕΟΧ

text:
               28.6.2012

               EL

               Επίσημη Εφημερίδα της Ευρωπαϊκής Ένωσης

               L 168/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Ιουνίου 2012
   για τη θέση που θα λάβει η Ευρωπαϊκή Ένωση στη Μεικτή Επιτροπή του ΕΟΧ όσον αφορά μια τροποποίηση του παραρτήματος XIII (Μεταφορές) της συμφωνίας για τον ΕΟΧ
   (2012/341/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το παράρτημα XIII της συμφωνίας για τον Ευρωπαϊκό Οικονομικό Χώρο (2) (συμφωνία για τον ΕΟΧ) τροποποιήθηκε με την απόφαση της Μεικτής Επιτροπής του ΕΟΧ αριθ. 90/2011, της 19ης Ιουλίου 2011 (3), βάσει της οποίας ο κανονισμός (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα (4) ενσωματώθηκε στη συμφωνία.

               (2)

               Με την ενσωμάτωση του κανονισμού (ΕΚ) αριθ. 1008/2008 στη συμφωνία αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας καθιερώθηκε το ίδιο καθεστώς μεταξύ ΕΕ και Ελβετίας για τους ελβετικούς και κοινοτικούς αερομεταφορείς (5).

               (3)

               Με την ενσωμάτωση του κανονισμού (ΕΚ) αριθ. 1008/2008 στη σύμβαση για τη θέσπιση Ευρωπαϊκής Ζώνης Ελεύθερων Συναλλαγών (σύμβαση Vaduz) (6) καθιερώθηκε το ίδιο καθεστώς μεταξύ Ελβετίας και κρατών ΕΟΧ-ΕΖΕΣ για αερομεταφορείς της Ελβετίας και του ΕΟΧ-ΕΖΕΣ.

               (4)

               Το παράρτημα XIII της συμφωνίας για τον ΕΟΧ θα πρέπει επομένως να τροποποιηθεί για να χορηγηθεί σε ελβετικούς αερομεταφορείς το δικαίωμα να εκτελούν υπηρεσίες αερομεταφοράς από ένα κράτος μέλος της ΕΕ προς ένα κράτος ΕΟΧ-ΕΖΕΣ και αντιστρόφως.

               (5)

               Η θέση της Ένωσης στην Μεικτή επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα λάβει η Ένωση στη Μεικτή Επιτροπή του ΕΟΧ για την προτεινόμενη τροποποίηση του παραρτήματος XIII (Μεταφορές) της συμφωνίας για τον ΕΟΧ θα βασισθεί στο επισυναπτόμενο στην παρούσα απόφαση σχέδιο απόφασης της Μεικτής Επιτροπής του ΕΟΧ.
   Άρθρο 2
   Η παρούσα απόφαση αρχίζει να ισχύει από την ημέρα έκδοσής της.

      Βρυξέλλες, 25 Ιουνίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 262 της 6.10.2011, σ. 62.

      (4)  ΕΕ L 293 της 31.10.2008, σ. 3.

      (5)  Απόφαση της μεικτής επιτροπής αερομεταφορών Κοινότητας/Ελβετίας αριθ. 1/2010 της 7ης Απριλίου 2010 (ΕΕ L 106 της 28.4.2010, σ. 20).

      (6)  Απόφαση του Συμβουλίου ΕΖΕΣ αριθ. 1/2012 της 22ας Μαρτίου 2012.

      ΣΧΕΔΙΟ
      ΑΠΟΦΑΣΗ αριθ. …/2012 ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του παραρτήματος XIII (Μεταφορές) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
      Εκτιμώντας τα ακόλουθα:

                  (1)

                  Το παράρτημα XIII της συμφωνίας για τον ΕΟΧ τροποποιήθηκε με την απόφαση της Μεικτής Επιτροπής του ΕΟΧ αριθ. … της… (1)

                  (2)

                  Το παράρτημα XIII της συμφωνίας για τον ΕΟΧ τροποποιήθηκε με την απόφαση της Μεικτής Επιτροπής του ΕΟΧ αριθ. 90/2011, της 19ης Ιουλίου 2011 (2), η οποία ενσωματώνει στη συμφωνία τον κανονισμό (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 2008, σχετικά με κοινούς κανόνες εκμετάλλευσης των αεροπορικών γραμμών στην Κοινότητα (αναδιατύπωση) (3).

                  (3)

                  Τα συμβαλλόμενα μέρη αποσκοπούν στο να διασφαλίσουν ότι αερομεταφορείς του ΕΟΧ-ΕΖΕΣ έχουν το δικαίωμα να εκτελούν υπηρεσίες αερομεταφοράς από κράτος μέλος της ΕΕ προς την Ελβετία και αντιστρόφως.

                  (4)

                  Τα συμβαλλόμενα μέρη αποσκοπούν στο να διασφαλίσουν ότι κοινοτικοί αερομεταφορείς έχουν το δικαίωμα να εκτελούν υπηρεσίες αερομεταφοράς από κράτος του ΕΟΧ-ΕΖΕΣ προς την Ελβετία και αντιστρόφως.

                  (5)

                  Προς τον σκοπό αυτό, η Μεικτή Επιτροπή του ΕΟΧ πρέπει να χορηγήσει, υπό τον όρο της αμοιβαιότητας, σε ελβετικούς αερομεταφορείς το δικαίωμα να εκτελούν δρομολόγια από κράτος μέλος της ΕΕ προς κράτος ΕΟΧ-ΕΖΕΣ και αντιστρόφως.

                  (6)

                  Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το σημείο 64α [κανονισμός (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου] του παραρτήματος XIII της συμφωνίας για τον ΕΟΧ τροποποιείται ως εξής:

                  1)

                  Η αναπροσαρμογή β) αριθμείται εκ νέου ως προσαρμογή γ).

                  2)

                  Μετά την προσαρμογή α) παρεμβάλλεται η ακόλουθη προσαρμογή:

                              «β)

                              Στο άρθρο 15 προστίθεται η ακόλουθη παράγραφος:
                              “6.   Υπό τους ίδιους όρους με εκείνους που ισχύουν για αερομεταφορείς της Κοινότητας και του ΕΟΧ-ΕΖΕΣ, οι ελβετικοί αερομεταφορείς έχουν το δικαίωμα να εκτελούν υπηρεσίες αερομεταφοράς από κράτος μέλος της Ευρωπαϊκής Ένωσης προς κράτος του ΕΟΧ-ΕΖΕΣ και αντιστρόφως. Τούτο υπόκειται στον όρο ότι, αφενός, η Κοινότητα και η Ελβετία χορηγούν στους αερομεταφορείς ΕΟΧ-ΕΖΕΣ το δικαίωμα να εκτελούν υπηρεσίες αερομεταφοράς από κράτος μέλος της Ευρωπαϊκής Ένωσης προς την Ελβετία και αντιστρόφως, και αφετέρου, ότι η Ελβετία και τα κράτη ΕΟΧ-ΕΖΕΣ χορηγούν σε αερομεταφορείς της Κοινότητας το δικαίωμα να εκτελούν υπηρεσίες αερομεταφοράς από την Ελβετία προς κράτος ΕΟΧ-ΕΖΕΣ και αντιστρόφως.
                              Τυχόν περιορισμοί σ’ αυτή τη ρύθμιση, οι οποίοι προκύπτουν από διμερείς ή πολυμερείς συμφωνίες που δεσμεύουν την Κοινότητα αφενός, και τα κράτη ΕΟΧ-ΕΖΕΣ αφετέρου, καταργούνται.”»

            Άρθρο 2
      Η παρούσα απόφαση αρχίζει να ισχύει την…. υπό την προϋπόθεση ότι θα έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (4), ή την ημερομηνία έναρξης ισχύος της συμφωνίας μεταξύ της ΕΕ και της Ελβετίας που χορηγεί σε αερομεταφορείς ΕΟΧ-ΕΖΕΣ το δικαίωμα να εκτελούν υπηρεσίες αερομεταφοράς από κράτος μέλος της ΕΕ προς την Ελβετία και αντιστρόφως αφενός, ή της συμφωνίας μεταξύ των κρατών ΕΟΧ-ΕΖΕΣ και της Ελβετίας που χορηγεί σε κοινοτικούς αερομεταφορές το δικαίωμα να εκτελούν υπηρεσίες αερομεταφοράς από την Ελβετία προς κράτος ΕΟΧ-ΕΖΕΣ και αντιστρόφως αφετέρου, ανάλογα με το ποια ημερομηνία είναι μεταγενέστερη.
      Άρθρο 3
      Ο πρόεδρος της Μεικτής Επιτροπής του ΕΟΧ ενημερώνει την Ελβετία για την έγκριση της παρούσας απόφασης και, ενδεχομένως, για την τελευταία κοινοποίηση προς τη Μεικτή Επιτροπή του ΕΟΧ, δυνάμει του άρθρου 103 παράγραφος 1 της συμφωνίας για τον ΕΟΧ.
      Άρθρο 4
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής του ΕΟΧ

         (1)  ΕΕ L

         (2)  ΕΕ L 262 της 6.10.2011, σ. 62.

         (3)  ΕΕ L 293 της 31.10.2008, σ. 3.

         (4)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


Avis juridique important

|

32001D0482

2001/482/ΕΚ: Απόφαση του Συμβουλίου, της 11ης Ιουνίου 2001, για το διορισμό αναπληρωματικού μέλους από τη Γερμανία στην Επιτροπή των Περιφερειών

Επίσημη Εφημερίδα αριθ. L 173 της 27/06/2001 σ. 0047 - 0047

Απόφαση του Συμβουλίουτης 11ης Ιουνίου 2001για το διορισμό αναπληρωματικού μέλους από τη Γερμανία στην Επιτροπή των Περιφερειών(2001/482/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι μετά την παραίτηση του κ. Rolf EGGERT, η οποία γνωστοποιήθηκε στο Συμβούλιο στις 29 Μαΐου 2001, έμεινε κενή η αντίστοιχη θέση τακτικού μέλους της Επιτροπής των Περιφερειών,έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνοΟ κ. Helmut HOLTER διορίζεται τακτικό μέλος της Επιτροπής των Περιφερειών, εις αντικατάσταση του κ. Rolf EGGERT, για το υπόλοιπο της θητείας του προκατόχου του, δηλαδή έως τις 25 Ιανουαρίου 2002.Λουξεμβούργο, 11 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 28 της 4.2.1998, σ. 19.


title: 2013/423/ΕΕ: Απόφαση της Επιτροπής, της 2ας Αυγούστου 2013 , για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προέλευσης Λαϊκής Δημοκρατίας της Κίνας

text:
               3.8.2013

               EL

               Επίσημη Εφημερίδα της Ευρωπαϊκής Ένωσης

               L 209/26

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Αυγούστου 2013
   για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προέλευσης Λαϊκής Δημοκρατίας της Κίνας
   (2013/423/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως τα άρθρα 7, 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

               (1)

               Με τον κανονισμό (ΕΕ) αριθ. 513/2013 (2), η Επιτροπή επέβαλε προσωρινό δασμό αντιντάμπινγκ στις εισαγωγές, στην Ένωση, φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προέλευσης Λαϊκής Δημοκρατίας της Κίνας (ΛΔΚ).

         Β.   ΑΝΑΛΗΨΗ ΥΠΟΧΡΕΩΣΕΩΝ

   1.   Προσφορά ανάληψης υποχρέωσης

               (2)

               Ύστερα από την έγκριση των προσωρινών μέτρων αντιντάμπινγκ, μια ομάδα συνεργαζόμενων παραγωγών-εξαγωγέων, συμπεριλαμβανομένων των συνδεδεμένων εταιρειών τους στην ΛΔΚ και στην Ευρωπαϊκή Ένωση, από κοινού με το Εμπορικό Επιμελητήριο της Κίνας για τις Εισαγωγές και της Εξαγωγές Μηχανημάτων και Ηλεκτρονικών Προϊόντων (στο εξής «CCCME»), προσέφερε κοινή ανάληψη υποχρέωσης ως προς την τιμή σύμφωνα με το άρθρο 8 παράγραφος 1 του βασικού κανονισμού. Η προσφορά ανάληψης υποχρέωσης υποστηρίχθηκε και από τις κινεζικές αρχές.

         2.   Αξιολόγηση της προσφοράς ανάληψης υποχρέωσης

               (3)

               Η προσφορά ανάληψης υποχρέωσης εξετάστηκε στο πλαίσιο της αλλαγής των συνθηκών της αγοράς από τη στιγμή της υποβολής της προσφοράς ανάληψης υποχρέωσης και της περιόδου έρευνας κατά τη διάρκεια της έρευνας που οδήγησε στην επιβολή των προσωρινών μέτρων. Οι μεταβολές που παρατηρήθηκαν αφορούν μια μείωση τόσο των τιμών όσο και της κατανάλωσης στην αγορά της Ένωσης και συνδέονται με πολλούς παράγοντες που διαπιστώθηκαν και αναλύθηκαν κατά την έρευνα που οδήγησε στην επιβολή των προσωρινών μέτρων.

               (4)

               Οι αλλαγές στα επίπεδα τιμών μπορούν, μερικές φορές, να αντιμετωπίζονται στο πλαίσιο μιας ανάληψης υποχρέωσης με μια τιμαριθμική αναπροσαρμογή που συνδέει τις ελάχιστες τιμές εισαγωγών με τις τιμές των πρώτων υλών όπως αναφέρονται σε αναγνωρισμένες και δημόσια διαθέσιμες πηγές. Ωστόσο, στην προκειμένη περίπτωση δεν ήταν δυνατόν να διαπιστωθεί οποιαδήποτε συσχέτιση των τιμών των πρώτων υλών με τις τιμές των τελικών προϊόντων, η οποία θα επέτρεπε την καθιέρωση μιας αξιόπιστης μεθόδου τιμαριθμικής αναπροσαρμογής. Για να αντιμετωπιστεί τυχόν εξακριβωμένη μεταβολή του επιπέδου των τιμών, έπρεπε να καθοριστεί μια εναλλακτική μέθοδος, ενώ ως αναφορά χρησιμοποιήθηκαν εκθέσεις σχετικά με τις τιμές από αντιπροσωπευτικές και δημοσιοποιημένες βάσεις δεδομένων [Bloomberg (3) και pvXchange (4)] που είναι ειδικευμένες στον εν λόγω τομέα.

               (5)

               Προκειμένου να εξασφαλιστεί ότι η ανάληψη υποχρέωσης είναι εφικτή, οι κινέζοι εξαγωγείς υπέβαλαν κοινή ανάληψη υποχρέωσης με μία ελάχιστη τιμή εισαγωγής για φωτοβολταϊκές συστοιχίες και μία για καθένα από τα βασικά συστατικά στοιχεία τους (π.χ. κυψέλες και πλακίδια).

               (6)

               Επιπλέον, για να μειωθεί ο κίνδυνος της διοχέτευσης των αγαθών από τις εταιρείες και για να καταστήσει εφικτή και ρεαλιστική η παρακολούθηση του αριθμού των συμμετεχόντων εξαγωγέων, οι κινέζοι εξαγωγείς προσφέρθηκαν να διασφαλίσουν ότι ο όγκος των εισαγωγών που θα πραγματοποιούνται στο πλαίσιο της ανάληψης υποχρέωσης θα αντιστοιχεί χονδρικά, σε ετήσια βάση, στις σημερινές επιδόσεις τους στην αγορά.

               (7)

               Οι εξαγωγείς πρότειναν μια ανάληψη υποχρέωσης ως προς την τιμή. Για να αξιολογήσει κατά πόσον η ανάληψη υποχρεώσεις εξουδετερώνει τις ζημιογόνες συνέπειες του ντάμπινγκ, η Επιτροπή ανέλυσε, μεταξύ άλλων, τις τρέχουσες τιμές εξαγωγών και το επίπεδο του προσωρινού δασμού. Βάσει αυτών, κατέληξε στο συμπέρασμα ότι η ανάληψη υποχρέωσης ως προς την τιμή εξουδετερώνει τις ζημιογόνες συνέπειες του ντάμπινγκ.

               (8)

               Η εξουδετέρωση των ζημιογόνων συνεπειών του ντάμπινγκ επιτυγχάνεται, ως εκ τούτου, με ανάληψη υποχρέωσης ως προς τις τιμές που καλύπτει τις εισαγωγές εντός ενός σχετικού ετήσιου επιπέδου σε συνδυασμό με έναν προσωρινό κατ’ αξία δασμό που επιβάλλεται στις εισαγωγές που υπερβαίνουν το ετήσιο επίπεδο, όπως αναφέρεται στην αιτιολογική σκέψη 6.

               (9)

               Το CCCME παρέχει επίσης στην Επιτροπή τακτικές και λεπτομερείς πληροφορίες σχετικά με τις πωλήσεις προς την Ένωση που πραγματοποιούν οι εταιρείες, οι οποίες υπόκεινται στην κοινή ανάληψη υποχρέωσης, πράγμα που σημαίνει ότι η ανάληψη υποχρέωσης μπορεί να παρακολουθείται αποτελεσματικά από την Επιτροπή. Η Επιτροπή, λαμβάνοντας υπόψη τον ενεργό ρόλο του CCCME, την υποστήριξη που παρέχουν οι κινεζικές αρχές και το δίκτυο ασφάλειας που έχει τη μορφή του ετήσιου επιπέδου που αναφέρεται στην αιτιολογική σκέψη 6, θεωρεί ότι ο κίνδυνος καταστρατήγησης είναι περιορισμένος και αντισταθμίζεται από παραμέτρους που σχετίζονται με την ανάγκη να διασφαλιστεί η ασφάλεια του εφοδιασμού της αγοράς της Ένωσης.

         Γ.   ΣΧΟΛΙΑ ΤΩΝ ΜΕΡΩΝ ΚΑΙ ΑΠΟΔΟΧΗ ΤΗΣ ΑΝΑΛΗΨΗΣ ΥΠΟΧΡΕΩΣΗΣ

   1.   Σχόλια των μερών

               (10)

               Η ανάληψη υποχρέωσης κοινοποιήθηκε στα ενδιαφερόμενα μέρη. Μέχρι σήμερα δεν έχουν διατυπωθεί σχόλια κατά της αποδοχής της ανάληψης υποχρέωσης.

               (11)

               Με βάση τα παραπάνω, γίνεται αποδεκτή η ανάληψη υποχρέωσης που προσφέρεται από τους παραγωγούς-εξαγωγείς. Οι εν λόγω εταιρείες και το CCCME ενημερώθηκαν για τα ουσιώδη πραγματικά περιστατικά, παρατηρήσεις και υποχρεώσεις στα οποία βασίζεται η αποδοχή της ανάληψης υποχρέωσης.

               (12)

               Επιπλέον, για να δοθεί η δυνατότητα στην Επιτροπή να παρακολουθεί αποτελεσματικά τη συμμόρφωση με την ανάληψη υποχρέωσης, όταν υποβάλλεται αίτηση ελεύθερης κυκλοφορίας στις αρμόδιες τελωνειακές αρχές, η απαλλαγή από το δασμό αντιντάμπινγκ εξαρτάται από τα εξής:

                           α)

                           την υποβολή εμπορικού τιμολογίου από την εταιρεία που αναφέρεται στο παράρτημα της παρούσας απόφασης καθώς και βεβαίωσης που χορηγείται από το CCCME που περιέχει τουλάχιστον τα στοιχεία που παρατίθενται στο παράρτημα II και στο παράρτημα III του κανονισμού (ΕΕ) αριθ. 513/2013, αντίστοιχα·

                           β)

                           το γεγονός ότι τα εισαγόμενα προϊόντα έχουν κατασκευαστεί, φορτωθεί και τιμολογηθεί απευθείας από τις εταιρείες που απαριθμούνται στο παράρτημα της παρούσας απόφασης είτε προς τη συνδεδεμένη με αυτές εταιρείες στην Ένωση που ενεργούν ως εισαγωγέας και εκτελωνίζουν τα προϊόντα για ελεύθερη κυκλοφορία στην Ένωση, όπως αυτές αναφέρονται στο παράρτημα της παρούσας απόφασης, ή στον πρώτο ανεξάρτητο πελάτη που ενεργεί ως εισαγωγέας και εκτελωνίζει τα εμπορεύματα για ελεύθερη κυκλοφορία στην Ένωση·

                           γ)

                           το γεγονός ότι τα εμπορεύματα που δηλώνονται και προσκομίζονται στο τελωνείο αντιστοιχούν ακριβώς στην περιγραφή του τιμολογίου ανάληψης υποχρέωσης.

               (13)

               Στην περίπτωση που δεν προσκομίζονται το τιμολόγιο και το πιστοποιητικό ή όταν δεν αντιστοιχούν στο προϊόν που προσκομίζεται στο τελωνείο ή υποβάλλεται ένα εμπορικό τιμολόγιο που περιλαμβάνει τουλάχιστον τα στοιχεία του παραρτήματος IV του κανονισμού (ΕΕ) αριθ. 513/2013, καταβάλλεται ο εφαρμοστέος δασμός αντιντάμπινγκ.

               (14)

               Όταν η Επιτροπή ανακαλέσει την αποδοχή της ανάληψης υποχρέωσης, σύμφωνα με το άρθρο 8 παράγραφος 9 του βασικού κανονισμού, ύστερα από παράβαση, αναφερόμενη σε συγκεκριμένες συναλλαγές και δηλώσει άκυρα τα σχετικά τιμολόγια ανάληψης, προκύπτει τελωνειακή οφειλή κατά την αποδοχή της διασάφησης για θέση σε ελεύθερη κυκλοφορία.

               (15)

               Οι εισαγωγείς πρέπει να γνωρίζουν ότι μπορεί να προκύψει τελωνειακή οφειλή, ως κανονικός εμπορικός κίνδυνος, κατά την αποδοχή της διασάφησης για θέση σε ελεύθερη κυκλοφορία, όπως περιγράφεται στις αιτιολογικές σκέψεις 11 και 12 ακόμη και αν η ανάληψη υποχρέωσης που προσέφερε ο κατασκευαστής από τον οποίο αγοράζουν, άμεσα ή έμμεσα, έχει γίνει αποδεκτή από την Επιτροπή.

               (16)

               Σύμφωνα με το άρθρο 14 παράγραφος 7 του βασικού κανονισμού, οι τελωνειακές αρχές θα πρέπει να ενημερώσουν την Επιτροπή αμέσως εάν υπάρχουν ενδείξεις για παραβίαση της ανάληψης υποχρέωσης.

               (17)

               Σε περίπτωση παραβίασης ή ανάκλησης της ανάληψης υποχρεώσεων ή σε περίπτωση ανάκλησης της αποδοχής της ανάληψης υποχρεώσεων από την Επιτροπή, εφαρμόζεται αυτομάτως βάσει του άρθρου 8 παράγραφος 9 του βασικού κανονισμού ο προσωρινός δασμός αντιντάμπινγκ που επιβάλλεται σύμφωνα με το άρθρο 7 του βασικού κανονισμού,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ανάληψη υποχρέωσης που προτάθηκε από τους παραγωγούς/εξαγωγείς που απαριθμούνται στο παράρτημα της απόφασης αυτής μαζί με το Εμπορικό Επιμελητήριο της Κίνας για τις εισαγωγές και εξαγωγές μηχανημάτων και ηλεκτρονικών προϊόντων («CCCME»), στο πλαίσιο της διαδικασίας αντιντάμπινγκ σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες και πλακίδια) καταγωγής ή προέλευσης Λαϊκής Δημοκρατίας της Κίνας, γίνεται αποδεκτή.
   Άρθρο 2
   Η παρούσα απόφαση αρχίζει να ισχύει την 6η Αυγούστου 2013.

      Βρυξέλλες, 2 Αυγούστου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 22.12.2009, σ. 51.

      (2)  ΕΕ L 152 της 5.6.2013, σ. 5.

      (3)  Πληροφορίες που παρέχονται αντί αντιτίμου μόνο στους συνδρομητές επαγγελματικής υπηρεσίας της Bloomberg.

      (4)  http://www.pvxchange.com/

      ΠΑΡΑΡΤΗΜΑ
      Κατάλογος εταιρειών:

                  Επωνυμία της εταιρείας

                  Πρόσθετος κωδικός Taric

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co. Ltd

                  B805

                  Changzhou NESL Solartech Co. Ltd

                  B806

                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co. Ltd

                  B813

                  China Sunergy (Nanjing) Co. Ltd.
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd.
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  Era Solar Co. Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co. Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co. Ltd.

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY Science & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/ΕΚ: Απόφαση της Ευρωπαϊκής Κεντρικής Τράπεζας, της 28ης Οκτωβρίου 2008 , σχετικά με μεταβατικές διατάξεις για την εφαρμογή ελάχιστων αποθεματικών από την Ευρωπαϊκή Κεντρική Τράπεζα μετά την εισαγωγή του ευρώ στη Σλοβακία (ΕΚΤ/2008/14)

text:
               29.11.2008

               EL

               Επίσημη Εφημερίδα της Ευρωπαϊκής Ένωσης

               L 319/73

      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 28ης Οκτωβρίου 2008
   σχετικά με μεταβατικές διατάξεις για την εφαρμογή ελάχιστων αποθεματικών από την Ευρωπαϊκή Κεντρική Τράπεζα μετά την εισαγωγή του ευρώ στη Σλοβακία
   (ΕΚΤ/2008/14)
   (2008/892/ΕΚ)
   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (στο εξής το «καταστατικό του ΕΣΚΤ»), και ιδίως το άρθρο 19.1 και την πρώτη περίπτωση του άρθρου 47.2,
   τον κανονισμό (ΕΚ) αριθ. 2531/98 του Συμβουλίου, της 23ης Νοεμβρίου 1998, σχετικά με την εφαρμογή ελάχιστων αποθεματικών από την Ευρωπαϊκή Κεντρική Τράπεζα (1),
   τον κανονισμό (ΕΚ) αριθ. 1745/2003 της Ευρωπαϊκής Κεντρικής Τράπεζας, της 12ης Σεπτεμβρίου 2003, σχετικά με την εφαρμογή ελάχιστων αποθεματικών (ΕΚΤ/2003/9) (2),
   τον κανονισμό (ΕΚ) αριθ. 2532/98 του Συμβουλίου, της 23ης Νοεμβρίου 1998, σχετικά με τις εξουσίες της Ευρωπαϊκής Κεντρικής Τράπεζας για επιβολή κυρώσεων (3),
   τον κανονισμό (ΕΚ) αριθ. 2533/98 του Συμβουλίου, της 23ης Νοεμβρίου 1998, σχετικά με τη συλλογή στατιστικών πληροφοριών από την Ευρωπαϊκή Κεντρική Τράπεζα (4), και ιδίως το άρθρο 5 παράγραφος 1 και το άρθρο 6 παράγραφος 4,
   τον κανονισμό (ΕΚ) αριθ. 2423/2001 της Ευρωπαϊκής Κεντρικής Τράπεζας, της 22ας Νοεμβρίου 2001, σχετικά με την ενοποιημένη λογιστική κατάσταση του τομέα των νομισματικών χρηματοπιστωτικών ιδρυμάτων (ΕΚΤ/2001/13) (5),
   Εκτιμώντας τα ακόλουθα:

               (1)

               Η υιοθέτηση του ευρώ από τη Σλοβακία την 1η Ιανουαρίου 2009 σημαίνει ότι από την ημερομηνία αυτή και εφεξής τα εγκατεστημένα στην επικράτειά της πιστωτικά ιδρύματα και υποκαταστήματα πιστωτικών ιδρυμάτων θα υπόκεινται στην υποχρέωση τήρησης ελάχιστων αποθεματικών.

               (2)

               Η ένταξη των εν λόγω ιδρυμάτων στο σύστημα υποχρεωτικών ελάχιστων αποθεματικών του Ευρωσυστήματος απαιτεί τη θέσπιση μεταβατικών διατάξεων, προκειμένου να διασφαλιστεί η ομαλότητα της συγκεκριμένης ένταξης, χωρίς αυτή να καθίσταται υπέρμετρα επαχθής για τα πιστωτικά ιδρύματα στα συμμετέχοντα κράτη μέλη, συμπεριλαμβανομένης της Σλοβακίας.

               (3)

               Το άρθρο 5 του καταστατικού του ΕΣΚΤ, σε συνδυασμό με το άρθρο 10 της συνθήκης για την ίδρυση της Ευρωπαϊκής Κοινότητας, συνεπάγεται την υποχρέωση των κρατών μελών να εκπονούν και να εφαρμόζουν σε εθνικό επίπεδο κάθε πρόσφορο μέτρο για τη συλλογή των στατιστικών πληροφοριών που απαιτεί η εκπλήρωση των υποχρεώσεων παροχής στατιστικών στοιχείων προς την ΕΚΤ και να διασφαλίζουν την έγκαιρη προετοιμασία τους στον τομέα της στατιστικής ενόψει της υιοθέτησης του ευρώ,

         ΑΠΟΦΑΣΙΖΕΙ:
   Άρθρο 1
   Ορισμοί
   Για τους σκοπούς της παρούσας απόφασης οι όροι «ίδρυμα», «υποχρέωση τήρησης ελάχιστων αποθεματικών», «περίοδος τήρησης», «βάση των αποθεματικών» και «συμμετέχον κράτος μέλος» νοούνται κατά τους όρους του κανονισμού (ΕΚ) αριθ. 1745/2003 (ΕΚΤ/2003/9).
   Άρθρο 2
   Μεταβατικές διατάξεις για ιδρύματα εγκατεστημένα στη Σλοβακία
   1.   Για τα ιδρύματα που είναι εγκατεστημένα στη Σλοβακία προβλέπεται μεταβατική περίοδος τήρησης εκτεινόμενη χρονικά από την 1η Ιανουαρίου 2009 έως την 20ή Ιανουαρίου 2009, κατά παρέκκλιση από το άρθρο 7 του κανονισμού (ΕΚ) αριθ. 1745/2003 (ΕΚΤ/2003/9).
   2.   Η βάση των αποθεματικών για τη μεταβατική περίοδο τήρησης όσον αφορά τα ιδρύματα που είναι εγκατεστημένα στη Σλοβακία καθορίζεται σε σχέση με τα στοιχεία του ισολογισμού τους της 31ης Οκτωβρίου 2008. Τα ιδρύματα που είναι εγκατεστημένα στη Σλοβακία γνωστοποιούν στη Národná banka Slovenska τη βάση των αποθεματικών τους σύμφωνα με το πλαίσιο υποβολής στοιχείων νομισματικής στατιστικής και στατιστικής χρηματοπιστωτικών ιδρυμάτων της ΕΚΤ, όπως αυτό καθορίζεται στον κανονισμό (ΕΚ) αριθ. 2423/2001 (ΕΚΤ/2001/13). Η βάση των αποθεματικών για τη μεταβατική περίοδο τήρησης όσον αφορά τα ιδρύματα που είναι εγκατεστημένα στη Σλοβακία και απολαύουν της παρέκκλισης του άρθρου 2 παράγραφος 2 του κανονισμού (ΕΚ) αριθ. 2423/2001 (ΕΚΤ/2001/13) υπολογίζεται με βάση τον ισολογισμό τους της 30ής Σεπτεμβρίου 2008.
   3.   Ο υπολογισμός των ελάχιστων αποθεματικών ιδρυμάτων εγκατεστημένων στη Σλοβακία για τη μεταβατική περίοδο τήρησης πραγματοποιείται από το ίδιο το ίδρυμα ή από τη Národná banka Slovenska. Το μέρος που διενεργεί τον υπολογισμό κοινοποιεί τα υπολογισθέντα ελάχιστα αποθεματικά στο άλλο μέρος, παρέχοντάς του ικανό χρόνο για την επαλήθευσή τους και για την υποβολή αναθεωρήσεων. Αμφότερα τα μέρη επιβεβαιώνουν τα υπολογισθέντα ελάχιστα αποθεματικά και τις τυχόν αναθεωρήσεις τους, ανάλογα με την περίπτωση, το αργότερο την 9η Δεκεμβρίου 2008. Εάν το μέρος προς το οποίο γίνεται η κοινοποίηση δεν επιβεβαιώσει το ύψος του ποσού των ελάχιστων αποθεματικών έως την 9η Δεκεμβρίου 2008, λογίζεται ότι έχει αποδεχτεί την εφαρμογή του εν λόγω ποσού για τη μεταβατική περίοδο τήρησης.
   4.   Οι παράγραφοι 2 έως 4 του άρθρου 3 εφαρμόζονται αναλογικά σε ιδρύματα εγκατεστημένα στη Σλοβακία, κατά τρόπο ώστε για τις αρχικές περιόδους τήρησής τους αυτά να δύνανται να αφαιρούν από τη βάση των αποθεματικών τους υποχρεώσεις έναντι ιδρυμάτων εγκατεστημένων στη Σλοβακία, έστω κι αν κατά το χρόνο υπολογισμού των ελάχιστων αποθεματικών τα εν λόγω ιδρύματα δεν απεικονίζονται στον κατάλογο των ιδρυμάτων που υπόκεινται στην υποχρέωση τήρησης ελάχιστων αποθεματικών κατά τα προβλεπόμενα στο άρθρο 2 παράγραφος 3 του κανονισμού (ΕΚ) αριθ. 1745/2003 (ΕΚΤ/2003/9).
   Άρθρο 3
   Μεταβατικές διατάξεις για ιδρύματα εγκατεστημένα σε άλλα συμμετέχοντα κράτη μέλη
   1.   Η ύπαρξη μεταβατικής περιόδου τήρησης για ιδρύματα εγκατεστημένα στη Σλοβακία δεν επηρεάζει την περίοδο τήρησης που εφαρμόζεται σε ιδρύματα εγκατεστημένα σε άλλα συμμετέχοντα κράτη μέλη, σύμφωνα με το άρθρο 7 του κανονισμού (ΕΚ) αριθ. 1745/2003 (ΕΚΤ/2003/9).
   2.   Για τις περιόδους τήρησης που εκτείνονται χρονικά από την 10η Δεκεμβρίου 2008 έως την 20ή Ιανουαρίου 2009 και από την 21η Ιανουαρίου 2009 έως την 10η Φεβρουαρίου 2009, τα ιδρύματα που είναι εγκατεστημένα σε άλλα συμμετέχοντα κράτη μέλη δύνανται να αποφασίζουν να αφαιρούν από τη βάση των αποθεματικών τους υποχρεώσεις έναντι ιδρυμάτων εγκατεστημένων στη Σλοβακία, έστω κι αν κατά το χρόνο υπολογισμού των ελάχιστων αποθεματικών τα εν λόγω ιδρύματα δεν απεικονίζονται στον κατάλογο των ιδρυμάτων που υπόκεινται στην υποχρέωση τήρησης ελάχιστων αποθεματικών του άρθρου 2 παράγραφος 3 του κανονισμού (ΕΚ) αριθ. 1745/2003 (ΕΚΤ/2003/9).
   3.   Ιδρύματα εγκατεστημένα σε άλλα συμμετέχοντα κράτη μέλη, τα οποία για τις περιόδους τήρησης που εκτείνονται χρονικά από την 10η Δεκεμβρίου 2008 έως την 20ή Ιανουαρίου 2009 και από την 21η Ιανουαρίου 2009 έως την 10η Φεβρουαρίου 2009 επιθυμούν να αφαιρέσουν από τη βάση των αποθεματικών τους υποχρεώσεις έναντι ιδρυμάτων εγκατεστημένων στη Σλοβακία, υπολογίζουν τα ελάχιστα αποθεματικά τους με βάση τα στοιχεία του ισολογισμού τους της 31ης Οκτωβρίου και της 30ής Νοεμβρίου 2008, αντίστοιχα, και υποβάλλουν πίνακα σύμφωνα με τα οριζόμενα στην υποσημείωση αριθ. 5 του πίνακα 1 του παραρτήματος I του κανονισμού (ΕΚ) αριθ. 2423/2001 (ΕΚΤ/2001/13), εμφανίζοντας τα ιδρύματα που είναι εγκατεστημένα στη Σλοβακία ως ιδρύματα που υπόκεινται ήδη στο σύστημα ελάχιστων αποθεματικών της ΕΚΤ.
   Εν προκειμένω δεν θίγεται η υποχρέωση των ιδρυμάτων να υποβάλλουν στατιστικές πληροφορίες για τις σχετικές περιόδους με βάση τον πίνακα 1 του παραρτήματος I του κανονισμού (ΕΚ) αριθ. 2423/2001 (ΕΚΤ/2001/13), εξακολουθώντας να απεικονίζουν τα ιδρύματα που είναι εγκατεστημένα στη Σλοβακία ως τράπεζες εγκατεστημένες στον «Υπόλοιπο κόσμο».
   Κατά την υποβολή των πινάκων τηρούνται οι προθεσμίες και διαδικασίες που καθορίζονται στον κανονισμό (ΕΚ) αριθ. 2423/2001 (ΕΚΤ/2001/13).
   4.   Για τις περιόδους τήρησης που αρχίζουν τον Δεκέμβριο του 2008 και τον Ιανουάριο και Φεβρουάριο του 2009, ιδρύματα εγκατεστημένα σε άλλα συμμετέχοντα κράτη μέλη, τα οποία απολαύουν της παρέκκλισης του άρθρου 2 παράγραφος 2 του κανονισμού (ΕΚ) αριθ. 2423/2001 (ΕΚΤ/2001/13) και επιθυμούν να αφαιρέσουν από τη βάση των αποθεματικών τους υποχρεώσεις έναντι ιδρυμάτων εγκατεστημένων στη Σλοβακία, υπολογίζουν τα ελάχιστα αποθεματικά τους με βάση τα στοιχεία του ισολογισμού τους της 30ής Σεπτεμβρίου 2008 και υποβάλλουν πίνακα σύμφωνα με τα οριζόμενα στην υποσημείωση αριθ. 5 του πίνακα 1 του παραρτήματος I του κανονισμού (ΕΚ) αριθ. 2423/2001 (ΕΚΤ/2001/13), εμφανίζοντας τα ιδρύματα που είναι εγκατεστημένα στη Σλοβακία ως ιδρύματα που υπόκεινται ήδη στο σύστημα ελάχιστων αποθεματικών της ΕΚΤ.
   Εν προκειμένω δεν θίγεται η υποχρέωση των ιδρυμάτων να υποβάλλουν στατιστικές πληροφορίες για τις σχετικές περιόδους με βάση τον πίνακα 1 του παραρτήματος I του κανονισμού (ΕΚ) αριθ. 2423/2001 (ΕΚΤ/2001/13), εξακολουθώντας να απεικονίζουν τα ιδρύματα που είναι εγκατεστημένα στη Σλοβακία ως τράπεζες εγκατεστημένες στον «Υπόλοιπο κόσμο».
   Κατά την υποβολή των πινάκων τηρούνται οι προθεσμίες και διαδικασίες που καθορίζονται στον κανονισμό (ΕΚ) αριθ. 2423/2001 (ΕΚΤ/2001/13).
   Άρθρο 4
   Έναρξη ισχύος και εφαρμογή
   1.   Η παρούσα απόφαση απευθύνεται στη Národná banka Slovenska, σε ιδρύματα εγκατεστημένα στη Σλοβακία και σε ιδρύματα εγκατεστημένα σε άλλα συμμετέχοντα κράτη μέλη.
   2.   Η παρούσα απόφαση αρχίζει να ισχύει την 1η Νοεμβρίου 2008.
   3.   Εφόσον στην παρούσα απόφαση δεν περιλαμβάνονται ειδικότερες διατάξεις, εφαρμόζονται οι διατάξεις των κανονισμών (ΕΚ) αριθ. 1745/2003 (ΕΚΤ/2003/9) και (ΕΚ) αριθ. 2423/2001 (ΕΚΤ/2001/13).

      Φρανκφούρτη, 28 Οκτωβρίου 2008.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 318 της 27.11.1998, σ. 1.

      (2)  ΕΕ L 250 της 2.10.2003, σ. 10.

      (3)  ΕΕ L 318 της 27.11.1998, σ. 4.

      (4)  ΕΕ L 318 της 27.11.1998, σ. 8.

      (5)  ΕΕ L 333 της 17.12.2001, σ. 1.